Soja u ekspanziji, Selsem joj daje vetar u leđa - Ratarstvo\nSudeći po onome što se sada može videti na njivama, i ova će godina biti vrlo uspešna za proizvođače soje. Usev izgleda odlično, a stručnjaci kažu da je klijavost bila izvanredna, da se biljka razvija nesmetano i kako treba. Padavina je bilo dovoljno, a povoljni su i drugi uslovi za razvoj, tako da sve nalikuje berićetnom rodu, a nema razloga da tako ne bude ako vremenski uslovi i dalje posluže.\nI tržišno gledajući, soja se opet pokazala kao pouzdan i siguran usev – berzanska cena joj je u prethodnim nedeljama premašivala 50 dinara za kilogram. Prva cena “na zeleno” koju su berze u Srbiji registrovale bila je 345 evra po toni. Rezultati koje ratari postižu na njivama ali i na tržištu, svakako su doprineli većim zasejanim površinama ovog proleća – prema procenama Privredne komore Srbije – oko 200.000 hektara.\n-Vremenske prilike u drugom delu marta, pre svega temperartura, omogućile su da se setveni sloj na dubini od pet-šest centimetara dovoljno zagreje tako da su se stvorili optimalni uslovi da se sa setvom soje i ranije krene. Takođe, na većini mesta predsetvena priprema je ove godine bila izuzetno kvalitetna, na vreme je urađeno zatvaranje brazde, a potom i finiširanje pred samu setvu uz optimalnu temperaturu setvenog sloja pa su se stekli uslovi za kvalitetnu setvu – kaže dr Srđan Anđelović, rukovodilac selekcije u kompaniji Delta Agrar.\nOsvrćući se na početak setve ovog proleća, on kaže da je Delta Agrar setvu soje sopstvene genetike - Selsem soje, završila sredinom aprila na površini od oko 2.000 hektara.\n-Rane setve su nikle i listovi su izuzetno dobrog sklopa primerenog odgovarajućoj sorti i po preporuci naše stručne službe. Samo nicanje useva i odgovarajući broj biljaka po jedinici površine je potvrdio naš izuzetan kvalitet semena koji smo ponudili proizvođačima ove prodajne sezone, kada smo uspeli da obezbedimo 85-90 odsto semena svih naših sorti sa preko 90 odsto klijavosti – veli Anđelović dodajući da su tako dobri rezultati postignuti i zbog toga što je Delta Agrar prošle godine izdvojila značajna sredstva za nabavku najsavremenije opreme za doradu semena soje instaliranu u njihovom doradnom centru u Somboru.\nOvaj stručnjak napominje i da je pakovanje semena prilagođeno evropskim, tako da se seme od ove godine nudi u natron vreći od 25 kilograma, mnogo ekonomičnijoj i praktičnijoj od prethodne. Dobra predsetvena priprema, kvalitetna i blagovremena setva, optimalni agroekološki uslovi uz visoko kvalitetno seme sa visokom energijom i klijavošću obezbedili su ravnomerno i ujednačeno nicanje useva, što je osnovni preduslov za jednu uspešnu proizvodnju ove visokoproteinske kulture, kaže Anđelović.\nPomenimo, Delta Agrar trenutno ima devet registrovanih sorti različitih grupa zrenja, a prodajnu sezonu 2017. obeležilo je šest sorti: Biser (0), Dukat (0), Galeb (I), Volođa (II), Beta (II), Gorštak (II). Tu su i sorte registrovane prošle i ove godine, ranije grupe zrenja (00,0) koje su obogatile sortiment i pojačale ponudu ranijih sorti i trenutno su u procesu umnožavanja, a kako kažu u kompaniji, biće u ponudi u prodajnoj 2018. godini - Panonka (00), Pelikan (0), Dana (0).\n-Registracija novih sorti i širenje sortimenta je dokaz da je Selsem brend afirmisan na tršitu i da se u okviru Delta Agrara, čiji je integralni deo od 2011. godine, razvija u skladu sa strateškim pravcima kompanije - osvajanje tržišta i lokacija na kojima Selsem program nije prisutan, kao i registracija novih sorti van granica Srbije – kaže Marija Nikolić, ekspertkinja za marketing i prodaju u Delta Agraru.\nOna kaže da su velika angažovanja i posvećenost, pre svega organizacija velikog broja demo i makroogleda u saradnji sa Poljoprivrednim stručnim službama, kao i organizacija Dana polja, omogućili da ova kompanija sortiment približi proizvođačima i upozna ih sa svim dobrim proizvodnim karakteristikama, odnosno visokim proizvodnim potencijalom.\nMarija Nikolić najavljuje novinu od ove godine – to je ponuda već inokulisanog semena rizolom. Za sada je, kako kaže, Delta Agrar jedina kompanija koja na tržištu u ponudi ima ovakvog semena.\nOsvojili Rusiju, Moldaviju, Ukrajinu...\n-Za vrlo kratko vreme uspeli smo da registrujemo sorte van naše zemlje i pozicioniramo kako već registrovane, tako i novoregistrovane. Naše sorte sa svojim proizvodnim karakteristikama i visokim proizvodnim potencijalom prinosa pokazale su dominantnost u odnosu na aktuelni sortiment u državama u kojima su registrovane, Rusiji (Vidra), Ukrajini (Vidra, Dana i Biser), Moldaviji (Vidra, Dana i Biser) i Italiji (Volođa). Rezultati ostvareni u Italiji, zemlji broj jedan po zasejanim površinama pod sojom i ostvarenim prosečnim prinosima potvrda su da smo na pravom putu u selekciji soje i da možemo da se nosimo sa svim glavnim svetskim selekcionim kućama – kaže Marija Nikolić i naglašava da sorta Dukat u tim uslovima i u redovnoj i postrnoj setvi postiže odlične rezultate i povećava učešće u izvozu ka Italiji. - Takođe sorte Volođa , Galeb i Gorštak kroz mrežu ogleda u Italiji, gde se testiraju sa svim vodećim svetskim sortama, pokazuju dominantnost, što je i rezultiralo registracijom u tim zemljama.\nBrojni su rezultati iz Rumunije, koje je takođe naše značajno izvozno tržište, gde je naš sortiment ostvario dominaciju nad aktuelnim sortimentom soje.\nU Delta Agraru napominju da oplemenjivanje soje isključuje stvaranje genetski modifikovanih linija i sorata, što je u skladu sa strateškim opredeljenjem kompanije ka društveno odgovornom poslovanju i proizvodnji ekološko i zdravstvenih proizvoda.\nPoslednja izmena 30 Maj, 2017 14:26\nTagovi: soja selsem delta agrar soje setvu sorti


Pojačane kontrole poštovanja mera, kazne za neodgovorne\nTanjug 30. aprila 2021. 13:24\nBEOGRAD – U susret predstojećim praznicima na beogradskim izletištima očekuje se okupljanje građana zbog čega će patrole Komunalne milicije pojačano kontrolisati poštovanje propisanih mera, ali i kažnjavati neodgovorne.\nPomoćnik načelnika Komunalne milicije Ranko Šekularac poručio je građanima da poštuju propisane mere, naročito kada je u pitanju maksimalan broj ljudi koji se okupljaju na otvorenom prostoru, uz podsećanje da te grupe ne bi smele da budu veće od petoro osoba.\n„To ćemo kontrolisati. Prioritet će nam biti da svojim prisustvom preventivno delujemo na sve koji budu na izletištima i ostalim mestima koja se tradicionalno koriste za prvomajske praznike, ali ukoliko budemo prepoznali situaciju koja neposredno ugrožava zdravlje ljudi i živote, sigurno ćemo i represivno da reagujemo, odnosno kažnjavaćemo sve one koji budu neodgovorni“, rekao je Šekularac za Tanjug.\nApelovao je na sve da se pridržavaju propisanih mera jer je, dodaje, primetan blagi trend opadanja broja novozaraženih virusom korona.\n„Dajte da to ne pogoršamo za vreme praznika“, apelovao je Šekularac.\nNaveo je da će se, osim poštovanja epidemioloških mera, tokom praznika kontrolisati paljenje vatre na otvorenom prostoru, pravljenje roštilja…što se, podseća, može raditi samo na posebno za to obeleženim mestima.\nŠekularac je precizirao da će danas i u predstojećoj noći na terenu biti ukupno 23 patrole Komunalne milicije, dok će ih u subotu i nedelju biti po 16.


31-01-2018 15:39 Izdvojeno Srbija Politika\nPredsednik Srbije Aleksandar Vučić danas je rekao da EU očekuje od Srbije pravno obavezujući dokument sa Prištinom, posle kojeg bi mogli da postanemo članica EU.\nVučić je preneo da mu je to i danas rekao predsednik Evropskog parlamenta Antonijo Tajani, sa kojim se sastao u Beogradu, i dodao da su razgovarali o mnogim pitanjima, između ostalog i o regionalnoj stabilnosti, pitanju vladavine prava...\nTajani je to potvrdio na zajedničkoj pres konferenciji i precizirao da sporazum treba da bude potpisan pred formalno učlanjenje Srbije u EU.\nSa Tajanijem je danas razgovarala i predsednica Vlade Srbije Ana Brnabić, nakon čega će prisustvovati otvaranju konferencije "EU - SRBIJA 2018: investicije, rast i zapošljavanje".\n- Evropska unija nam je apsolutno dominantan ekonomski partner - rekao je predsednik Vučić na zajedničkoj pres konferenciji.\nRazgovarali i o ubistvu Olivera Ivanovića\nVučić je rekao da je sa Tajanijem razgovarao i o užasnom ubistvu Olivera Ivanovića, o tome da istraga treba da bude "snažna", i da bi počinioce trebalo čim pre privesti pravdi.\nTajani je naveo da je sa Vučićem imao pozitivan razgovor, da je dobio razne informacije, i da su pričali o tome kako pospešiti ulazak Srbije u EU.\n- Srbija jeste Evropa. Ona je velika zemlja koja ima veliku odgovornost da se potrudi kada je reč o stabilnosti na Balkanu - rekao je on.\nPravno-obavezujući sporazum obavezan\nNaveo je i da insistira na tome da dijalog između Beograda i Prištine mora da se nastavi.\n- Po nama je od suštinskog značaja da pre ulaska zemlje u EU pstoji pravno obavezujući sporazum sa Kosovom - naveo je on, istakavši da očekuje rezultate kada je reč o ubistvu Olivera Ivanovića, i ko je počinilac, ali i nalogodavac.\nOn je naveo da EU ponekad jeste stroga, ali i da nema favorizovanja jedne zemlje u odnosu na drugu.\nPredsednica Vlade Srbije Ana Brnabić rekla je u današnjem razgovoru sa predsednikom Evropskog parlamenta Antoniom Tajanijem da očekuje da će objavljivanje Strategije proširenja Evropske komisije početkom februara u Strazburu, biti ohrabrujuća poruka za Srbiju i njene građane i jasan signal da evropske države Srbiju smatraju budućim ravnopravnim članom Unije.\nNa sastanku je istaknuto da je za dalji napredak neophodno usmeriti sve napore na rešavanje pitanja oko najvažnijih poglavlja - 23 i 24, koja se odnose na vladavinu prava i nastaviti reformu pravosuđa.\nPročitajte OVDE koja je to "svetska vlada u senci" pozvala Anu Brnabić na sastanak, ali da ne priča ništa o njemu?\nTema emisije "Ćirilica" ovoga puta je: Poseta predsednika Aleksandra Vučića Kosovu i Metohiji nakon ubistva Olivera Ivanovića.\n"SRPSKA LISTA" IZMANIPULISANA: Prevareni da odaju počast šiptarskom koljaču?!\nRAZOTKRIVEN? Tači ne ukida Specijalni sud, već spašava...\nPOTVRĐENO! DIKIĆ NAPRAVIO DIL SA TUŽILAŠTVOM: Puštaju ga iz pritvora!\nJANKOVIĆ: Đilas je glavni čovek za krađu na izborima\nČIST PRED BOGOM, ZNAO JE MNOGO I SMETAO MNOGIMA: Zna li zaista Srbija koga je izgubila smrću Olivera Ivanovića?\nKuburović: Sud za zločine OVK od osnivanja prate opstrukcije (VIDEO)


Jevtić i Aslanaj: U Suvoj Reci je kršenje ljudskih prava – NovostiDana.rs\nPRIŠTINA – Kosovski ministar za zajednice i povratak Dalibor Jevtić i gradonačelnik Suve Reke Sali Aslanaj izrazili su danas nezadovljstvo zbog protivljenja opštinskih odbornika povratku prvih srpskih prorodica u selu Mušutište, ističući da se time krše osnovna ljudska prava.\nJevtić je sa Aslanajem razgovarao povodom deklaracije, koju su odbornici opštine Suva Reka usvojili u ponedeljak, a kojom se izražava potivljenje povratku Srba u Mušutište, sve dok ne bude razjašnjena sudbina nestalih Abanaca i dok ne dobiju izvinjenje vlasti Srbije.\n„Mi smo proces povratka u Mušutište započeli na jedan transparentan način razgovarajući sa svim relevantnim predstavnicima institucija i zajednica o povratku prvih 10 porodica i za tako nešto smo imali potpunu saglasnost svih, uz puno poštovanje zakona i svih važećih procedura“, rekao je Jevtić, saopštilo je resorno Ministarstvo.\nOn je dodao da je usvojena deklaracija SO Suva Reka u prvom redu protivna Ustavu Kosova, i krši osnovna ljudska prava.\n„Očekujem da se u skladu sa tim izjasne nadležne institucije, ali i premijer i predsednik Kosova. U razgovoru sa gradonačelnikom Suve Reke istakao sam potrebu da i lokalna izvršna vlast odlučnije uz pomoć drugih insitucija obezbedi uslove za povratak. Na kraju, ovde se radi o inicijativi grup ljudi koja je uzurpirala zemljište čiji su vlasnici Srbi, a na ovaj način odbornici SO Suva Reka podržali su upravo uzurpatore“, rekao je Jevtić.\nOn je takođe kazao da će se i dalje na institucionalan način i upotrebom svih zakonskih mogućnosti boriti da se povratak u Mušutište nastavi kako je i planirano jer neće dozvoliti da se ovakvim inicijativama ugrozi napor Ministarstva za zajednice i povratak i njega lično da do povratka dođe.\n„O ovom problemu ću razgovarati i sa najvišim zvaničnicima na Kosovu, predsednikom i premijerom, kao i predstavnika međunaordne zajednice na Kosovu, i od njih ću zahtevati rešavanje problema u što skorijem roku“, dodao je Jevtić.\nOn je ocenio da ovakvim aktima i svemu onom što je viđeno u prethodnom periodu kada je protestima i na ulici onemogućen ne samo povratak nego i jednodevna poseta raseljenih Mušutištu, obesmišljava smisao vladavine prava i zakona i postojanje institucija na Kosovu.\nKremlj odbacio optužbe MI5 da je Rusija sve agresivnija


Astro prognoza za kraj aprila: Dva znaka kojima će se u narednih 10 dana ostvariti ljubavni snovi\nOn: 21. Aprila 2017. 21. Aprila 2017. By: admin\nVenera je baš rešila da nam začini ovaj period, a toga će posebno svesni biti sledeća dva znaka\nLjubav i strast za Škorpije\nSve do 28. aprila 2017., Venera, planeta ljubavi se nalazi na najlepšem mogućem mestu za Škorpije. Ako vam je znak ili podznak Škorpija, Venera je upravo u vašoj kući ljubavi i zadovoljstva što je položaj koji vam donosi sreću, piše Lovesensa. Vaša magnetska privlačnost je na vrhuncu, a vi ste posebno razigrani i zavodljivi.\nOdmorite se od svakodnevne rutine, ali nemojte da se krijete, isplanirajte neke neuobičajene aktivnosti sa posebnom osobom u vašem životu. Pokažite koliko volite zabavu i privući ćete slične ljude. Do 21. aprila, Mars unosi dodatnu strast u vaš život ali i žustre rasprave i borbe za kontrolu i moć sa partnerom.\nPripazite da vaš takmičarski duh u vezi ostane na zdravom nivou. Do 5. maja naglasak je na vašim intimnim vezama a vaša magnetska privlačnost se zasniva na vašoj sposobnosti da se povezujete sa drugima na dubokom i veoma intimnom nivou. “Sve ili ništa”, to je vaš stav i površni odnosi vam ne odgovaraju. Duboko strastvene veze su sada na dnevnom redu.


Крагујевцу 18 милиона динара из Министарства културе – Grad Kragujevac\nKragujevcu 18 miliona dinara iz Ministarstva kulture\nseptembar 20, 2016 Saša Soković\nMinistarstvo kulture i informisanja Vlade Republike Srbije, Komisija za izbor programa jedinica lokalnih samouprava, donela je Odluku o sufinansiranju delova programa šest lokalnih samouprava, pod nazivom “Gradovi u fokusu”, i to Novog Bečeja, Kikinde, Zrenjanina, Užica, Šapca i Kragujevca, od 30, koliko je učestvovalo na ovom konkursu, zašta je iz državnog budžeta izdvojeno blizu 152 miliona dinara.\n– Ovo je prvi put da je konkurs koncipiran na taj način. Nije bilo ograničenja u pogledu iznosa sredstava koja mogu da se traže, a ideja je da svake godine jedan grad ponese titulu “Grad u fokusu“. Beograd i Novi Sad su bili van konkurencije, jer je namera Ministarstva da se, kroz podršku godišnjim programima, podstiče lokalni razvoj, rekla je, tim povodom, Minja Obradović, član Gradskog veća za investicije i upravljanje projektima.\nGrad Kragujevac je ponudio sveobuhvatan projekat iza koga stoje ustanove kulture, privatni i nevladin sektor, koji sadrži nekoliko segmenata, od zaštite kulturnog identiteta, savremenog stvaralaštva do kreativnih industrija. Ukupna vrednost tog projekta je 80 miliona dinara, a odlukom Komisije gradu Kragujevcu odobreno je 18 miliona dinara. Ta sredstva, osim nabavke opreme za Pozorište za decu, biće utrošen za izradu projektno-tehničke dokumentacije, u izradu glavnog projekta za gradsku dvoranu “Šumadija“, zatim za Knjaževsko-srpski teatar, dogradnju objekta Istorijskog arhiva, biblioteku “Vuk Karadžić“, rekonstrukciju Amidžinog konaka, kao i za objekte u okviru Vojno-tehničkog zavoda, tačnije za Čaurnicu.\n– Konkurs je pokazao da novca ima, ali da je potrebno biti spreman. Iako je naš projekat bio najpripremljeniji u smislu projektnog menadžmenta, sredstva su dobili gradovi sa spremnom projektno tehničkom dokumentacijom i novac će dobrim delom biti uložen u rekonstrukciju objekata u tim gradovima. U Kragujevcu se decenijama nije ulagalo u projektnu dokumentaciju i mi sada mnogo toga radimo od nule. Ove godine, zahvaljujući Ministarstvu kulture i informisanja, pripremićemo dokumentaciju za konkretne objekte koji su neophodni ovom gradu u oblasti kulture, istakla je Minja Obradović.\nSvi projekti, u oblasti kulture, kako je tom prilikom istaknuto, biće u službi pripreme za 2018. godinu, za obeležavanje 200 godina od proglašenja Kragujevca za prestonicu moderne Srbije.\nMapa pristupačnosti objekata javne nameneKragujevcu 15 miliona dinara za energetsku efikasnost


Meditacija kao Jedno sa Univerzalnom Svesti\nJoš od davnih vremena, ljudi su verovali i shvatali da se na dubljem nivou svesti čovečijeg uma nalazi osećajni, živi Kosmički um koji živi i diše duboko u našem Biću. Da bismo mogli da postignemo tu dubinu unutrašnjih svetova našeg istinskog Ja i da postanemo jedno sa Univerzalnom Svesti, potrebno je da utišamo buku naših svakodnevnih misli, koji se nalaze na površini nivoa svesti, kako bismo mogli da se spustimo dublje. Meditacija je proces u kome unutrašnji um, pun misli, briga i glasova,posmatramo i utišavamo. Posmatranjem tog bučnog uma, ne dozvoljavajući mu da nas uvuče u sebe, na čudesan način ulazimo u tišinu i unutrašnji mir. Postoji mnogo tehnika meditacije, koje se razlikuju od kulture do kulture, a svaka od njih joj daje svoju specifičnost i interpretaciju. Asjin pristup meditaciji se bazira na bogatim iskustvima koja je stekla u različitim kulturama I tradicijama širom sveta.\nVeć početni koraci u meditaciji omogućavaju unutrašnju tišinu i visoku osetljivost pri čulnom opazanju, unutar kog počinje punjenje lekovitom energijom, koja potiče iz našeg unutrašnjeg kraljevstva: Univerzalnog Uma i naše Duše. Utišati svoj um za mnoge predstavlja veliki izazov. Zato su neke kulture (ili vecina njih) za ulazak u meditaciju osmislile mantre(reči koje se tiho ponavljaju u mislima), sa namerom da se „kritički um“ zaposli sve dok se ne umori-do tačke potpune tišine. Tada se konačno povlači u pozadinu i predaje mesto Beskonačnom koje boravi u svakom od nas.\nU meditaciji se razdvajamo „od zivota kao vladajuce sile nad nama“\nOsoba koja meditira, utišavajući um, može iskusiti mnoštvo mogućnosti koje se otvaraju onima koji ulaze u Univerzalni um. Unutrašnja vizija, bolje shvatanje naseg stvarnog Ja, dublje razumevanje života, poznavanje zakona Univerzuma i prepoznavanje naše uloge i njene svrhe u našem sadašnjem zivotu, odražava se u našem iskustvu i razumevanju, koja se preslikavaju kao posledica našeg meditativnog stanja. U meditaciji se odvajamo „od života kao vladajuće sile nad nama“, iza sebe ostavljamo svoje ograničeno zemaljsko postojanje i u transcendenciji ulazimo u iskustvo šire perspektive žive Sile univerzuma, koja se izražava kroz nase živote.\nDanas uvidjamo da su granice pomerene, da više nema odlaganja starih verovanja iz proslosti , kao i da ona nestaju mnogo brže nego ranije. Tako oslobodjeni uvek bliže ulazimo u stanje Jedinstva sa nasim Tvorcem.\nMeditacija je prirodan način da se sklonite u unutrašnji izraz našeg Bića i da doživite dublju povezanost sa Životom, Univerzalnom Inteligencijom i Večnom Ljubavi naseg Kreatora. Ta iskustva mogu biti duboko intenzivna i imaju moć da promene vaš život. Sebe i svoj zivot tada dozivljavamo kao nešto veliko i dobro, jer postajemo sigurni u našu neopozivu vezu sa Velikom Silom koja nas Vodi, Voli i Štiti na svakom koraku našeg puta.


Drama na predsjedništvu SDP-a, Leko otkazao poslušnost Milanoviću\nJosip Leko, predsjednik Sabora, definitivno je odbacio mogućnost sazivanja još jedne konstituirajuće sjednice parlamenta ako prije toga ne dobije bar 76 potpisa zastupnika koji podržavaju ovu inicijativu, možda je glavna vijest s jučerašnje sjednice Predsjedništva SDP-a, piše Jutarnji list pozivajući se na izvore iz te stranke.\n13.12.2015. u 16:16\nLekina odluka prilično je otežala situaciju Zoranu Milanoviću, čija strategija najprije uključuje konstituiranje Sabora, a zatim početak pregovora o novoj vladi, ocjenjuje Jutarnji list.\nPremijer (tehnički op. direktno.hr) smatra da se nova sjednica saziva automatski i kako nema potrebe sakupljati zastupničke potpise, međutim šef Sabora (predsjedavajući konstituirajuće sjednice op. direktno.hr) se suprotstavio ovakvom tumačenju, tvrdi Jutarnji. Prema izvorima Jutarnjeg, Milanović je na sjednici Predsjedništva SDP-a pitao Leku namjerava li sazvati saborsku sjednicu, a ovaj je rekao da neće dok ne dobije 76 potpisa zastupnika.\nSada je Zoran Milanović u problemu jer raspolaže sa 72 potpisa, tvrdi Jutarnji. A nakon što je odbio prijedlog Mosta o tripartitnoj vladi, prisiljen je brzo sakupiti 76 potpisa potpore vlastitoj političkoj strategiji, kaže taj list.\nU jučerašnjem Večernjem listu, u sklopu velikog razgovora za taj list, cijenjeni ustavnopravni stručnjak Branko Smerdel je na konstataciju novinarke da je Josip Leko uvjeren da on treba sazvati sjednicu Sabora odgovorio:\n"Onoga trenutka kad je prekinuo sjednicu, on je stvar vratio u ruke Predsjednice....njegovo je predsjedavanje Saborom prestalo."


ZAEV: Legalizacijom marihuane Skoplje će postati Amsterdam | Ekspres.net\n"To je deo jednog šireg ekonomskog paketa u koji polažemo veliku nadu", rekao je makedonski premijer.\n"Upravo to je cilj. Da bude kontrolisano kao u Amsterdamu i mnogim drugim gradovima u svetu", rekao je Zaev.\n"Verujem da maloj zemlji to može do doprinese ozbiljnom razvoju ugostiteljstva i turizma posebno imajući u vidu i druga naša turistička mesta poput Struge, Ohrida, Resena, Skoplja, Dojrana, Berova, Mavrova i svih drugih mesta", kaže on.\n"Ne mogu da prihvatim da Slovenija koja je zemlja sa sličnom teritorijom i stanovništvo poput našeg ima 75 milijarde BDP, a mi 11", zaključio je Zaev za Dojče vele, prenosi Plusinfo.\namsterdam Zaev severna makedonija Legalizacija marihuane


Sprema se još jedan odlazak iz Barse! - Sportske.net\nSprema se još jedan odlazak iz Barse!\nČistka na "Kamp Nou".\nAtletiko ne žali za Grizmanom, Francuz ima dve ponude, ko će ga zameniti?Liverpul se ne prašta, padaju glave u Barsi!Barsa završava još jedan veliki posao, posle Rajoline zabrane sve se otvorilo!"Kun" glasno: "Ni Mesi ni Ronaldo za Zlatnu loptu!"Nejmar završava novo pojačanje Pari Sen Žermena i naravno, to je Brazilac od preko 100 miliona!\nBarsa je ove sezone osvojila i Primeru i igra finale Kupa kralja protiv Valensije, ali su u Ligi šampiona uspeli drugu godinu zaredom da ispuste veliku prednostu eliminacionoj fazi.\nMinule su kod kuće dobili Romu sa 4:1, da bi u Rimu izgubili sa 3:0, dok su ove sa 3:0 slavili na "Kamp Nou" protiv Liverpula, koji im je na "Enfildu" očitao lekciju, slavio sa 4:0 i plasirao se u veliko finale.\nZbog toga, ali i slabih sezona Reala i Atletika, u Barseloni takođe smatraju da tekuća takmičarska godina nije ispunila očekivanja, te će na leto nastupiti promene.\nDe Jong iz Ajaksa je već kaparisan, u Kataloniji je već viđen i njegov kolega iz Amsterdama De Liht, a očekuje se da bi i Antoan Grizman, koji je potvrdio da napušta Atletiko, trebalo da završi na "Kamp Nou".\nIpak, da bi se isfinansirala poslednja dva transfera, potrebno je da Barsa proda nekolicinu fudbalera, spominju se Kutinjo, Umtiti, Rafinja, Malkom i Rakitić, a izgleda da bi još jedan igrač mogao da digne sidro ovog leta.\nU pitanju je desni bek Nelson Semedo, koji je 2017. godine stigao iz Benfike za 30 miliona evra, uz pet miliona evra na ime bonusa.\nPortugalac je donekle opravdao očekivanja i nema dileme da bi Katalonci da ga zadrže, ali problem je u samom fudbaleru.\nOn ne želi da deli minutažu sa Robertom, želi veću ulogu i zbog toga bi mogao da ide.\nZa njega postoji interesovanje klubova iz Serije A i Premijer lige, ti klubovi su spremni da plate Barsi 35 miliona evra, zvaničnih ponuda nema, ali je bivši igrač Benfike upućen u ta interesovanja.\nUskoro će i on i Barsa morati da donesu odluku, videćemo da li će osim De Lihta i Grizmana, Barsa morati da kupuje i novog desnog beka.


Vesna Vukoja i Srđan Ajvaz u video spotu pjesme „Zajedno za naš grad“ « JK Neretva\nČlanovi JK „Neretva“, Vesna Vukoja i Srđan Ajvaz prisustvovali su proslavi Udruženje građana “Zajedno za naš grad” koja slavi dvije godine svoga rada, te prezentaciji spota koji je snimljen povodom toga, a u kojem se pojavljuju mnoge poznate ličnosti kao što su Amina Kajtaz, Damir Beljo, Ivona Ćavar, Lorens Listo, Vukoja Vesna, Srđan Ajvaz, Ervin Šendro i mnogi drugi.\nSvečanost je počela promotivnim spotom koji je realiziran uz podršku poznatih sportaša, prijatelja i poštovaoca ovog udruženja koje je do sada zabilježilo impresivne rezultate kroz niz akcija ne samo na lokalnom nivou nego i na prostorima cijele Bosne i Hercegovine.\nJudaši mostarske „Neretve“, Srđan Ajvaz i Vesna Vukoja su se odazvali pozivu volontera pri ovom udruženju i dali svoj prilog akcijama kao i prilikom snimanja spota. Oni su inače veoma dobri sportaši, sa pregršt osvojenih medalja te jako dobri učenici Srednje Medicinske Škole „Sestre Milosrdnice“ u Mostaru, a njihov poziv već i sam govori o humanosti koju nose u sebi. Relativno su mladi, a tako mnogo uspješni da se uistinu ima toliko toga za naučiti od njih.\nPonosni smo što su baš naša dva člana izabrana da sudjeluju i promoviraju sport i humanost u ovom video spotu, uz velika imena našeg grada. Još jednom smo dokazali da i pored sjajnih sportskih rezultata možemo da djelujemo i na drugim područjima i tako damo svoj doprinos našim sugrađanima, ističe trener kluba, Majo Ćeško.


Učestale posete evropskih funkcionera Srbiji ukazuju na povišena očekivanja od nove vlade u Beogradu i rešenost Brisela da se Srbija čvršće veže uz EU, smatraju briselski analitičari.\nIstovremeno, novom premijeru Aleksandru Vučiću stigle su neuobičajeno tople čestitke od strane predsednika Evropske komisije Žozea Manuel Baroza i britanskog premijera Dejvida Kamerona.\nBarozo je u dve stranice dugačkom saopštenju izdatom neposredno nakon izbora naglasio da je Srbija “ključni igrač u jugoistočnoj Evropi”, dok je Kameron juče poručio Vučiću da je “izabran u trenutku koji je od suštinske važnosti za evropski put Srbije”.\nSvi su jasno rekli da vide Srbiju kao buduću članicu EU, uz naglasak na nastavku dijaloga sa Prištinom i sprovođenju unutrašnjih reformi.\n"“Srbija je ključna ne samo zbog Kosova, već i zato što se smatra da ona može da povuče za sobom i ostale zemlje regiona”" rekao je Vogel .\n"“Nisam siguran da su ta očekivanja realna"”, smatra on i dodaje da u EU precenjuju mogućnosti Srbije da utiče na lidera Republike Srpske Milorada Dodika, koga Zapad vidi kao glavnu prepreku na putu BiH ka Evropi.\nAleksandra Stiglmajer iz Evropske inicijative za stabilnost smatra da je ukrajinska kriza jedan od glavnih faktora intenziviranja odnosa Brisela i Beograda, jer EU želi da spreči širenje uticaja Rusije prema zapadu. Ona je još prošle nedelje predvidela da će pritisak Brisela da se Beograd nedvosmisleno opredeli između Rusije i EU rasti, iako je Ešton tokom posete Srbiji rekla domaćinima da ih Brisel na to neće primoravati.\nI zaista, Kameron je u jučerašnjoj čestitki jasno poručio da je “za Srbiju važno da se uskladi sa širom politikom EU” i da se “nada da će se Srbija uskoro pridružiti EU u osudama nezakonitih postupaka Rusije”. Sličnu, mada nešto blaže formulisanu izjavu dao je i šef diplomatske misije u Beogradu Majkl Davenport, koji je juče rekao da očekuje da se “Srbija pridruži naporima EU za političko rešenje ukrajinske krize”.\nDeo tih očekivanja odnosi se na gasovod Južni tok čije bi funkcionisanje, prema mišljenju Brisela, trebalo uskladiti sa evropskim propisima putem revizije bilateralnih ugovora joje je Gazprom sklopio sa šest članica EU, ali i sa Srbijom.\nSa druge strane, ni EU se u odnosu prema Srbiji nije uvek ponašala u skladu sa svojim obećanjima, na primer onim da evropske integracije Srbije neće biti usko vezane za Kosovo. Ono što je sasvim izvesno jeste da su odnosi Srbije i EU zaista ušli u novu fazu i da Brisel i Beograd nikada nisu bili bliži, a blizina ponekad pomaže da se bolje uoče razlike.


Poginuo novinar Vremena Radoslav Ćebić - CdM\nPoginuo novinar Vremena Radoslav Ćebić\nNovinar beogradskog nedjeljnika “Vreme” Radoslav Ćebić (48) poginuo je jutros, saopštili su iz te redakcije.\n“Radoslav Ćebić je za redakciju Vremena bio više od kolege. Pamtićemo ga kao pouzdanog čovjeka uvijek spremnog da pritekne u pomoć, posavjetuje, čovjeka koji ne odbija nijedan zadatak, čak i kad mu to nipošto ne spada u opis posla”, navodi se u saopštenju nedjeljnika i dodaje da će vrijeme i mjesto sahrane biti objavljeni naknadno.\nRadoslav Ćebić, rođen 1972. godine u Sarajevu, završio je Fakultet dramskih umetnosti u Beogradu. Tokom karijere sarađivao je sa Produkcijskom grupom Mreža, Radio-Televizijom Srbije, Televizijom Nova S i drugim medijima.\nU “Vreme” je došao 2006. godine, kada je radio montažu TV serijala “Jedinica”. Bio je koautor dokumentarnih filmova “Pad Krajine”, “Atentat na Đinđića – Medijska pozadina”, “Bombardovanje” i “Peti oktobar – Konačni obračun”.\nU filmskoj produkciji “Vremena” sarađivao je na dokumentarno-igranim filmovima “Heroj 1914” i “Apis”. Od 2014. do 2019. kao reditelj uradio je svih 138 emisija “Zumiranja”, a redakciji je dao i novinarski doprinos sa više od 140 tekstova u nedjeljniku “Vreme”.\nTagsNovinar poginuo Radoslav Ćebić Vreme\nJesu li mogli da pišu od čega je poginuo. Ovako je malo glupo\nJe li ubijen, ili je saobraćajna nesreća?


Javni tužilac ima ovlašćenje da po svojoj oceni, kako piše Insajder, ne pokrene krivični postupak >> Pročitaj celu vest na sajtu Radio 021 << protiv osumnjičenog, ukoliko ispuni jednu ili više zakonom propisanih mera čije ispunjenje mu je tužilac naložio. Ta mera je ograničena na postupke za krivična dela za koja je zakonom propisana novčana kazna ili kazna zatvora do pet godina.\nPo navodima Insajdera, JP Skijališta Srbije su investitorki nelegalnog objekta na Pančićevom vrhu Snežani Mitković omogućila da koristi vodu i struju s njihove mreže, što je po zakonu krivično delo. Zahvaljujući tome, u nelegalnom objektu mesecima je nesmetano radio restoran, a Skijališta Srbije vodu i struju nisu isključila čak ni pošto je izdato rešenje o rušenju objekta.\nUklanjanje bespravnog objekta trebalo je da bude 7. avgusta prošle godine, ali je odloženo jer nije obezbeđena asistencija policije. Krivičnu prijavu, uplatama u humanitarne svrhe, "izbrisao" je, kako je naveo taj portal, i ministar finansija Srbije Siniša Mali.\nPrvo osnovno tužilaštvo u Beogradu sumnjičilo je Malog za neprijavljivanje imovine i davanje lažnih podataka o imovini, ali je tužilaštvo obustavilo postupak kada je Mali uplatio 200.000 dinara u humanitarne svrhe. Dogovore s tužilaštvom napravili su i nekadašnji direktor JP za podzemnu eksploataciju uglja Stevan Dželatović i direktor Ekonomsko - trgovinske škole iz Novog Pazara Sead Ljajić zbog neprijavljivanja imovine.\nDanas: Insajder: Tužilaštvo obustavilo krivični postupak u vezi s nelegalnim objektom na Kopaoniku\nNoviMagazin.rs: Insajder: Tužilaštvo obustavilo krivični postupak u vezi s nelegalnim objektom na Kopaoniku\nDanas: VOICE: Poljoprivredni penzioneri ekstremno siromašni, dug milijardu i po evra\nNoviMagazin.rs: VOICE: Poljoprivredni penzioneri ekstremno siromašni, dug milijardu i po evra


22.07.2021 u 09:22\nKon: Od prvog avgusta moguće nove mere\nBEOGRAD - Epidemiolog Predrag Kon izjavio je danas da se epidemiološka situacija pogoršava i bolnice počinju da se pune pacijentima, i da je potrebno pridržavanje mera koje su i dalje na snazi i nastaviti vakcinaciju. On je za Radio televiziju Srbije rekao da će prvog avgusta, kada očekuje sednica Kriznog štaba za boru protiv korone, situacija biti drugačija i da će verovatno biti donete nove mere. „I dalje će se, na žalost, broj zaraženih povećavati, ne možemo dočekati četvrocifrene brojeve sa istim merama koje imamo sada, to mora svakom da bude jasno”, naveo je Kon. On je naglasio da su mere protiv korone i dalje na snazi i treba da se poštuju, navodeći da „iskustvo ništa ne znači ako se i dalje ponašamo kao da smo bez iskustva”. „Ako se ne vakcinišemo imaćemo borbu sa ovim


Osobe sa invaliditetom teško i da mogu da odu na letovanje, nijedna agencija ne organizuje putovanja za njih\nU sezoni godišnjih odmora, izbor letovališta mnogima je jedna od najvažnijih tema, a pandemija je donela brojna ograničenja. Međutim, osobe sa invaliditetom sa ograničenjima žive celog života. U Srbiji ne postoji nijedna turistička agencija specijalizovana za organizovanje takvih putovanja, a retko koji turistički centar ispunjava sve uslove za njihov boravak.\nOno što se nama podrazumeva, za osobe sa invaliditetom je veliki izazov. Kada putujemo >> Pročitaj celu vest na sajtu RTS << biramo izgled hotela, pogled iz sobe, blizinu mora. Njihovi prioreti su drugačiji.\n"Da li ja mogu da uđem u kupatilo, da li je lavabo na odgovarajućoj visini, da li mogu da se pogledam u ogledalo, da li imam rukohvat. To nije ništa specijalno, ali ugostitelji često ne znaju i onda prave još veće probleme osobama sa invaliditetom tako što se kategorišu i deklarišu na sajtovima gde se reklamiraju kao pristupačni. I onda vi dođete, prevalite put i vidite da ne možete da uđete", kaže Ljupka Mihajlovska iz Saveza za pristupačnost Srbije.\nOvakave uslove teško je naći čak i u banjama, a retki su objekti duž auto-puta u kojima su toaleti prilagođeni invalidnim osobama.\nGordana Pušara, predsednica Udruženja osoba sa invaliditetom, ističe da su zakoni dobri, predviđeno je sve za osobe sa invaliditetom, ali se ne poštuje.\n"Apelovala bih na Ministarstvo turizma, Ministarstvo građevine i Vladu Srbije da napravimo jedan plan kako ćemo uklanjati barijere, vršiti inspekciji nadzor na novoizgrađenim objektima", poručuje Ljupka Mihajlovska.\nLjudima sa oštećenim vidom potrebna su uputstva i meni na Brajevom pismu, zvučna upozorenja i taktilne površine.\nHotelijer Vanja Nikolić kaže da su sobe opremljene sa vibrirajućim jastukom, koji u slučaju da se desi požar njegova funkcija je da probudi goste. Imaju i posebno svetlo koje ima funkciju da probudi goste koji su gluvi. I kupatilo je prilagođeno u smislu da postoji stolica koja se vadi iz zida.\nNaši sportsko-rekreativni objekti privlačni su paraolimpijcima iz regiona. Kada bi postojali adekvatni uslovi, ovaj vid turizma donosio bi ekonomsku dobit, ali i promovisao zemlju.\nRešenje je obuka i dobra komunikacijia zaposlenih u turizmu, ali i svih nas. Primeri dobre prakse su Mađarska i Slovenija.


VUČIĆ SE OBRATIO JAVNOSTI: "Kurti je priznao da je Kosovo srpsko!" | Vestinet.rs\nPočetna TEMA DANA\tVUČIĆ SE OBRATIO JAVNOSTI: „Kurti je priznao da je Kosovo srpsko!“\nVUČIĆ SE OBRATIO JAVNOSTI: „Kurti je priznao da je Kosovo srpsko!“\nPredsednik Srbije Aleksandar Vučić rekao je danas da je potpuno saglasan sa izjavom Aljbina Kurtija da ništa doneto pod pritiskom ne vredi.\nMeđutim, on je podsetio premijera okupirane srpske pokrajine da još manje vredi sve što je rezultat direktne sile, kao što je bilo u slučaju otimanja Kosova Srbiji agresijom NATO.\nKurti je u tekstu za „Frankfurter algemajne cajtung“ rekao da potpis ispod nečega ili saglasnost na nešto što je dobijeno pretnjama ili prisilom ne može da važi i nema validnost, legitimnost, a Vučić dodaje: „Jedino u tome se slažem sa Kurtijem“.\nOn je rekao da će tu izjavu Kurtija da ponavlja svuda, jer, kako je objasnio, ona podrazumeva da isto tako, još manje, vredi sve što je dobijeno silom.\n– Kurti mora da vodi računa da sve što je silom postignuto, i agresijom protiv Srbije, strašnom agresijom 19 zemalja protiv Srbije, što je više od pretnje i direktno je prisila, mora da ima još jasniji otklon, nego prema nečijim izjavama i nečemu što ne predstavlja prisilu – rekao je Vučić.\nOn je rekao da će Srbija čekati da Priština ukine takse na srpsku robu i naveo da im Srbija tada neće na tome zahvaliti.\n– Nećemo im reći hvala kada ukinu takse, nego ćemo da kažemo koliku su nam štetu napravili, protivpravnu, šta su sve uradili protiv naše zemlje i našeg naroda i nastavićemo da radimo, da pokušamo da u budućnosti ta šteta bude neuporedivo manja – naveo je Vučić.\nOn je dodao da mu „ne pada na pamet“ da se zahvaljuje „onome ko nam je rušio ekonomiju“.


Press Online :: Biznis :: PKS: Prioritet dati unutrašnjoj i spoljnoj likvidnosti\nPKS: Prioritet dati unutrašnjoj i spoljnoj likvidnosti\nKreatori ekonomske politike u Srbiji moraju da daju apsolutni prioritet poboljanju unutranje i spoljne likvidnosti zemlje i rebalansu budžeta za ovu i pripremi budžeta za iduću godinu, ocenjeno danas u Privrednoj komori Srbije (PKS)\nPredsednik PKS Miloš Bugarin naveo je da se industrijska proizvodnja u Srbiji danas nalazi na oko 40 odsto nivoa koji je imala 1989. godine i ukazao da monetarna i fiskalna politika moraju da budu prilagođene industrijskoj politici.\nBugarin je najavio da će PKS krajem godine, pre usvajanja budžeta za narednu godinu, vladi uputiti paket mera za oporavak privrede do 2015. godine.\nOn je rekao je da će Nacionalni savet za privredni oporavak predložiti mere za oporavak privrede, opterećene problemima, među kojima je i visok stepen nelikvidnosti u privredi.\nSrpska ekonomija je u teškoj situaciji, a na to ukazuje i podatak da sada ima 32 odsto manji bruto domaći proizvod (BDP) nego pre 30 godina, rekao je član Saveza ekonomista Srbije Dragan Đuričin,učestvujući u radu Skupstine PKS.\nĐuričin je ocenio da se Srbija nalazi u krizi strukturne prirode, u kojoj je promenjena anatomija privrede, što već dugo traje, ukazujući da se naša zemlja nalazi u kombinovanoj krizi, jer je pod uticajem globalne krize, uz već postojeću unutrašnju krizu.\nU proteklih desetak godina potrosen je veliki novac od privatizacije i deo priliva stranih invesicija da bi se vodila bezuspešna ekonomska politika u Srbiji, pri čemu je akcent bio na fiskalnoj i monetrnoj politici, ali ne i u oblasti industrije, naglasio je Đuričin.\nRešenje je da se apsolutni prioritet da unutrašnjoj i spoljnoj likvidnosti zemlje, kazao je Đuričin, uz opasku da je rebalans budžeta ove i priprema budžeta za 2013. pozitivan korak u tom pravcu.\n"Srbija se nalazi na granici prezaduženosti", upozorio je Đuričin i ukazao da naša zemlja trebala da uspori spoljno zaduživanje, a prioritet da koncesijama i dokapitalizaciji u proizvodnjama koje su perspektivne, kao što su energetika, infrastruktura...\nPrednost treba dati i javno-privatnim partnerstvima, a strane direktne investucije su dobrodošle i to ne treba niko da sprečava, dodao je on. Kada je reč o visokoj nezaposlenosti, Đuričin je rekao da je prosečna starost zaposlenih u Srbiji 43 godine, a među nezaposlenima više od 50 odsto su oni građani ispod 43 godine života, koji bi u tom dobu mogli najviše da rade.\nĐuričin je podsetio da Srbija već pet godina ne koristi odobreni kredit od 180 miliona dolara od Svetske banke za projekte navodnjavanja, jer, navodno, još nisu gotovi projekti.\nTokom sednice predloženo je da se izlaganje Đuričina, koji je profesor ekonomije na Ekonomskom fakultetu u Beogradu, autorizuje i u štampanom obliku podeli privrednicima u cilju njihove edukacije.\nNa sednici je zatraženo da vlada donese odluku o otpisu kamate na dugove za obavezno socijalno i zdravstveno osiguranje zaposlenih kod preduzetnika, da bi im se olakšalo zapošljavanje novih radnika i poslovanje uopšte.\nBugarin je najavio da će taj predlog preduzetnika biti upućen Nacionalnom savetu za privredni oporavak, u okviru mera za poboljšanje likvidnosti privrede.\nSkupština PKS je ponovo izabrala dosadašnje potpredsednike Komore Mihaila Vesovića i Slobodana Samardžića na tu funkciju.


Rusija ne zaboravlja heroje: Čestitali veteranu Dan pobede pevajući mu pesme pod prozorom /video/ - Sputnjik Srbija\n23:30 09.05.2020 (osveženo 14:20 11.05.2020) Preuzmite kraći link\nAkcija je održana uz učešće ansambla „Selenga“. Vokalni solisti, obučeni u vojnu uniformu iz vremena rata, pevali su u dvorištu kuće u kojoj živi Inokentij Mihajlovič. Veteran je slušao pesme "Kaćuša", "Kozaci u Berlinu", "Smugljanka", "Dan pobede" i mnoge druge.\nSvedoci koncerta bili su slučajni prolaznici koji su plesali uz poznate melodije. Inokentij Mihailov je pozvan u vojsku 1942. godine, a nakon sticanja specijalnosti "majstor oružja" borio se u sastavu 64. gardijskog puškomitraljetskog puka Kalinjinskog fronta sa tehničkim oružjem. Među mnogim nagradama veterana Mihailova su Orden Crvene zvezde, dva ordena Velikog otadžbinskog rata 2. stepena i medalja "Za pobedu nad Nemačkom u Velikom otadžbinskom ratu 1941-1945."


Počela realizacija plana novog rukovodstva FK "Bačka 1901" | (Vesti - 03. 07. 2015) Subotica.com\nPočela realizacija plana novog rukovodstva FK "Bačka 1901"\n03.07.2015. u 16:01h\nOstalo je još nepunih mesec dana do početka nove sezone FK "Bačka 1901" u Srpskoj ligi, grupa "Vojvodina", a u novu sezonu klub ulazi sa novim rukovodstvom, sponzorima i planovima za unapređenje kako stadionske infrastrukture, zatim interne organizacije, tako i selekcije igračkog kadra, odnosno formiranje tima koji će na čelu sa šefom struke Kustudićem pokušati još minimalno da ponove prošlogodišnju uspešnu sezonu koju su završili na trećoj poziciji.\nProšle su tek dve nedelje od izbora i formiranja novog rukovodstva Fudbalskog kluba "Bačka 1901". Tada izabrani predsednik Nemanja Simović ukratko je izneo kakvi su planovi nove uprave najstarijeg kluba u Srbiji. Više o ovome pogledajte u povezanoj vesti.\nIskoristili smo priliku pred početak sezone da napravimo kratak intervju sa novim predsednikom Bačke i postavimo mu par pitanja vezanih za infrastrukturne radove, ali i o igračkom kadru odnosno prvotimcima koji će (i) u novoj sezoni braniti boje crveno-belih iz Subotice.\nRadovi koji se odvijaju na stadionu pored Somborske kapije potvrđuju da to nije bila samo priča u datom trenutku i da je novo rukovodstvo već krenulo sa realizacijom planova.\n- Ovaj period smo iskoristili upravo da uradimo što više na rekonstrukciji stadiona kako smo i rekli. U toku su radovi u poboljšanju uslova u kompletnom sportskom kompleksu Fudbalskog kluba Bačka 1901. Izvršeno je busenovanje svih terena, u svlačionicama su postavljeni novi podovi, radi se popravka ograde na glavnom terenu koja je bila u lošem stanju, a renoviranje iste ćemo iskoristiti da se na nju postave reklamni panoi. U saradnji sa kompanijom Vojput vrši se asfaltiranje samog ulaza na stadion i uređenje prostora unutar sportskog kompleksa – objašnjava Simović.\nJedan od većih problema na stadionu našeg nastarijeg kluba jeste oronuo i dotrajao krov na tribini, ali kako kažu u Bačkoj zahvaljujući razumevanju Fudbalskog saveza Srbije na čelu sa predsednokom Tomislavom Karadžićem i taj problem biće rešen.\n- Fudbalski savez Srbije još jednom je pokazao razumevanje kada je u pitanju najstariji fudbalski klub u Sbiji. Dobili smo sredstva u iznosu od tri miliona dinara za rekonstrukciju krova, tako da će se na tribini koja je zaštićeno kulturno dobro postaviti nova drvena građa, novi liomovi i oluci, ali ono što je najbitnije sačuvaće se njen autentični izgled. Ti radovi će biti sprovedeni i završeni do početka turnira „Stevan Ćele Vilotić” koji se održava u septembru mesecu. Čim budemo završili zakonsu proceduru oko izbora izvođača mi ćemo krenuti sa radom i u naredna dva meseca koja su pred nama potruditi se da sve bude urađeno – kaže predsednik Bačke\nJedno od pitanja vezanih za sam stadion je i oronuli semafor koji je ispratio mnoge generacije bačkinih fudbalera i u skladu sa svim ovim infrastrukturnim radovima da li je za očekivati da će se možda rešiti i ovaj "problem"?\n- U narednih nekoliko dana stupićemo u kontakt sa pokrajinskom sekretarkom za sport i omladinu Marinikom Tepić Čobanov koja se i do sada pokazala kao iskreni prijatelj subotičkog sporta, jer smo uz pomoć Pokrajinskog sekretarijata izgradili veliki broj sportskih terena sa tartan podlogom, trim stazu u Dudovoj šumi , a postavljen je i novi semafor na Gradskom stadionu. Sa pokrajinskom sekretarkom ćemo obaviti razgovore da vidimo da li su u mogućnosti da nam pomognu oko finansiranja digitalnog semafora koji bi bio postavljen na stadionu Bačke. Za taj projekat potrebna su sredstva u iznosu od milion dinara jer je stadion manji i iskreno se nadamo da ćemo uspeti uz njenu pomoć i realizovati i taj deo plana ove godine.\nNakon iznetih detalja oko infrastrukturnog plana Simović se osvrnuo i na takmičarski deo priče, stručni štab, igrački kadar i ambicije za ovu sezonu.\n- Gospodin Kustudić i njegov tim saradnik imaju puno poverenje upravnog odbora, a što se tiče igračkog kadra sa svakim igračem ćemo posebno obaviti razgovor,da vidimo u kom pravcu razmišljaju, žele li da ostanu ili ne. Hoćemo sa svakim igračem da postignemo korektan dogovor u obostranom interesu i da ono što smo se dogovorili i obećali isplaćujemo iz meseca u mesec, a ne da napravimo ugovore koji nisu karakteristični za treću ligupa i na kraju dođemo u situaciju da nismo u mogućnosti ispoštovati to. Ambicije Bačke za ovu sezonu su da se zadržimo u vrhu Vojvođanske lige i da ponovimo uspeh iz minulog prvenstva.\nPripreme prvog tima na čelu sa šefom struke Slobodanom Kustudićem počeće u ponedeljak, 6. jula na stadionu kraj Somborske kapije u 18 časova. Tad će se znati da li će biti promena u ekipi koja je sezonu završila na trećoj poziciji Srpske lige Vojvodina.\n- U ponedeljak se kreće sa radom za novu sezonu. Trener i stručni štab imaju svu slobodu kada je igrački kadar u pitanju. Oni će pred Upravni odbor izneti sve svoje želje, zahteve, smernice koji igrači su se u proteklom prvenstvu pokazali kao dobri, na koga računaju, koje igrači bi mogli da dođu . Očekujemo tu i nastavak saradnje sa Spartakom koji je i protekle sezone u Bačkoj na kaljenju imao 4-5 igrača. Oni se vraćajuu nedelju sa priprema sa Zlatibora, nadam se da ćemo već tada imati konkretnu informaciju koji su to igrači koje žele ove godine da nam ustupe – rekao je Nemanja Simović.\nPočelo postavljanje novog semafora na stadionu FK "Bačka 1901"\nRadovi na stadionu Bačke u punom jeku\nNemanja Simović novi predsednik FK "Bačka 1901"\nnemanja simović fudbalski klub bačka 1901 stadion kraj somborske kapije\nPijačna roba sa subotičkih tezgi na sajtu Subotica.com\nProglašen treći stečaj „Medoprodukta“\nCarinici otkrili zlatni nakit i više od 16 hiljada paklica cigareta


FoNet portal :: Pretraga / tagId=30332 / position=2\npetak, 28. jan 2022.\nTag: presuda, Pogodaka: 102\nOsuđeni za ubistvo Ćuruvije\nViši sud u Beogradu objavio je danas presudu u ponovljenom suđenju za ubistvo Slavka Ćuruvije kojom su Radomir Marković i Milan radonjić osuđeni na po 30 godina zatvora, dok su Ratko Romić i Miroslav Kurak osuđeni na 20 godina zatvora, stranke imaju pravo žalbe Apelacionom sudu.\nTomanović: Televizijska pravda\nU Srbiji se došlo do toga da se deli vansudska televizijska pravda - na televiziji ćemo čuti presudu izvršne vlasti da li je neko kriv ili nije, ima li dokaza ili nema, oni javno optužuju, sumnjiče, presuđuju, tako se podiže značaj nosioca "TV pravde", a spušta značaj institucija, ocenio je advokat Zdenko Tomanović.\nNalepnice i u Pančevu\nNalepnice s natpisom "Ratko Mladić osuđen za genocid" osvanule su danas tokom prepodneva na više mesta u Pančevu, objavila je dana neformalna grupa građana Borba Stalna.\nOstrašćenost sudova u Prištini\nKancelarija Vlade Srbije za Kosovo i Metohiju ocenila je danas da odluka Apelacionog suda u Prištini da potvrdi presudu Srbinu iz Peći Zoranu Đokiću od 12 godina zatvora za ratni zločin, pokazuje svu ostrašćenost i jednostranost sudskih instanci u Prištini.\nOsuđen zbog pretnje Petroviću\nViši sud u Beogradu je povodom pretnji glavnom uredniku lista "Danas" Dragoljubu Petroviću, osudio Dejana Ivkovića iz mesta Mirosaljci, opština Lazarevac, na jednu godinu zatvora, uslovno na tri godine, zbog krivičnog dela ugrožavanja sigurnosti.\nNe može se licitirati presudom\nSrbija je članica Ujedinjenih nacija i zbog toga "ne može da licitira" presudama Haškog tribunala, već mora da ih prihvati, ocenio je danas nekadašnji tužilac za ratne zločine Vladimir Vukčević i poručio da mural posvećen Ratku Mladiću mora odmah da bude uklonjen.\nVraćen na posao, firma u likvidaciji\nPosle skoro četiri godine suđenja, pravosnažnom presudom Apelacionog suda u Nišu predsednik Nezavisnog sindikata zaposlenih Sportskog centra u Prokuplju Vanja Stojanović vraćen je na posao, ali je u međuvremenu u Sportskom centru pokrenuta likvidacija, javljaju danas Južne vesti.\nOdluka Vrhovnog suda Kosova da potvrdi osuđujuću presudu Nenadu Arsiću, Srbinu iz Čaglavice, novi je u nizu dokaza pristrasnosti sudskih instanci iz Prištine, saopštila je Kancelarija Vlade Srbije za Kosovo i Metohiju.\nPotvrđena kazna Arsiću\nVrhovni sud potvrdio je šestogodišnju kaznu zatvora Nenadu Arsiću za ratne zločine na Kosovu, preneo je danas Kossev pisanje na Kohu.\nOdšteta zbog spiska izolovanih\nPresudom sudije Osnovnog suda u Podgorici Dijane Radulović Crna Gora je obavezana da plati 500 evra Podgoričanki J. L, zato što je na početku epidemije korona virusa njeno ime javno objavljeno na spisku osoba koje su stavljene u samoizolaciju, objavile su Vijesti.


СУСРЕТ ОМЛАДИНСКИХ АМБАСАДОРА У НОВОМ САДУ\nHomeSportSUSRET OMLADINSKIH AMBASADORA U NOVOM SADU\nSUSRET OMLADINSKIH AMBASADORA U NOVOM SADU\n07/07/2021Redakcija BALKAN TVSport, Vesti0\nOmladinski evropski ambasadori, njih 35, sa područja Zapadnog Balkana koji ovih dana borave u Novom Sadu, susreli su se, danas sa OPENS ambasadorima na događaju koji je organizovan ispred budućeg Omladinskog centra u Kineskoj četvrti. Oni su razgovarali o aktivnostima, ciljevima i programima organizacija, kao i o značaju učešća mladih u društveno – kulturnom životu regiona.\nTom prilikom, prisutne je pozdravio član Gradskog veća za sport i omladinu Ognjen Cvjetićanin koji je istakao da je to sjajna prilika da se mladi iz Novog Sada povežu sa mladima iz regiona i da razmene ideje i ostvare saradnju.\n– Zajedno sa saradnicima iz OPENS-a i omladinskim udruženjima, dobrim tempom i na dobar način, Grad Novi Sad nastavlja da se bavi omladinskom politikom. Takvom sinergijom postižemo dobre rezultate a ovo je prilika da se naš grad još jednom potvrdi kao dobar domaćin. Siguran sam da će omladinski ambasadori iskoristiti boravak u Novom Sadu da se umreže i postave temelje nekog budućeg zajedničkog delovanja – izjavio je Ognjen Cvjetićanin.\nDogađaju je prisustvovao i šef za informisanje, komunikaciju i medije Delegacije Evropske Unije u Srbiji Pol Anri Prese koji je objasnio da ovakvi projekti imaju za cilj da se mladi sa područja Zapadnog Balkana osnaže, da im se približi Evropa i da daju povratnu informaciju gde sebe vide u okviru Evropske Unije. On je izrazio zadovoljstvo što su se omladinski ambasadori po prvi put susreli baš u Novom Sadu, gradu koji ima tradiciju otvorenosti prema ljudima iz svih krajeva sveta, poznatom kao bivša Omladinska prestonica Evrope i kao buduća Evropska prestonica kulture.\nSa mladima su razgovarali i predstavnica mreže Mladih evropskih ambasadora Selena Tasić, koordinator OPENS-a Vukašin Grozdanović i predstavnik Fondacije EXIT Ivan Petrović. Omladinski ambasadori su predstavili svoje aktivnosti i poslali poruku o važnosti učešća mladih u društvu, kroz aktivizam, kreativnost, kulturni dijalog i saradnju.\nMreža Mladih evropskih ambasadora je komponenta projekta Regionalna komunikaciona strategija za Zapadni Balkan, koju čini 60 mladih, uzrasta od 18 do 29 godina iz celog regiona Zapadnog Balkana. OPENS ambasadori predstavljaju tim mladih, dobro upoznatih sa značajem i rezultatima koje je program titule Omladinske prestonice Evrope doneo Gradu Novom Sadu.\nDETE SA ZDRAVSTVENIM PROBLEMIMA OSTAVLJENO CENTRU ZA SOCIJALNI RAD\nZavršen 8. Šekspir festival


Beogradski sajam - Pokretač privrednih dešavanja - Beogradski sajam\nTradicija duža od sedam decenija, duh modernog vremena kao i opredeljenje da uvek bude u žiži privrednih dešavanja, učinili su Beogradski sajam najvećom i najuspešnijom sajamskom institucijom u Srbiji i jugoistočnoj Evropi. Posredstvom svojih manifestacija Beogradski sajam je u Beograd i Srbiju “doveo” nebrojeno mnogo svetskih proizvođača iz različitih oblasti i privrednih grana, “predstavio” niz najaktuelnijih tehnologija i proizvoda vrhunskog kvaliteta, a nisu retkost ni svetske premijere.\nNe treba zaboraviti ni da je Beogradski sajam poslednjih godina modernizovao većinu hala, a da je i čitav otvoreni prostor potpuno preuređen i pretvoren u savremeno i prijatno “mesto susretanja”, što je i moto ove kuće. Veoma važna “investicija” Beogradskog sajma je stvaranje i negovanje partnerskih odnosa sa izlagačima i posetiocima. Ovo je trajna orjentacija, jer je stav čitavog kolektiva da uspešan biznis čine i stvaraju ljudi, što znači da su u osnovi svakog dobrog posla saradnja i poverenje.\n← Prestižna nagrada autoru „srpskog patenta“\nPrivredna saradnja Srbije i Češke →


Broj banaka u Srbiji smanjen je za deset godina sa 33 na 26, broj zaposlenih za 6.405, a broj filijala za 800 ili skoro trećinu. Istovremeno, profit bankarskog sektora od 2011. godine do danas uvećan je 30 puta, depoziti su duplirani na 29 milijardi evra, a obim kredita je porastao skoro pet puta!\nProšla godina i pandemija ostavile su trag na poslovnim rezultatima, pošto su banke u 2020. godini ostvarile profit pre oporezivanja u vrednosti od 391,5 miliona evra, što je znatno niže od profita u 2019. godini, kada su zaradile 575,5 miliona evra.\nIpak, trend rasta je jasan ako se uzme u obzir da su banke u 2011. imale profit od "samo" 12 miliona evra.\nStručnjaci ocenjuju da ove brojke donekle pokazuju i ubrzanu transformaciju bankarskog sektora, kao i efekte digitalizacije u svim oblastima, koju je pandemija korona virusa samo ubrzala.\nDrastičan pad broj radnika\nProšla godina bila je teška za celu privredu, pa i za finansijski sektor. Ipak, u bankarskom sektoru u Srbiji se broj zaposlenih tokom 2020. smanjio za 264 radnika u odnosu na godinu dana ranije. S druge strane, ako se uporedi stanje pre 10 godina i danas, u ovom sektoru je 6.405 zaposlenih manje nego 2011.\nTakođe, smanjio se i broj filijala, kojih je manje skoro za trećinu i čije je radno vreme sve kraće, pošto se uglavnom praktikuje samo jedna smena. To znači da klijenti uglavnom moraju da stignu na šalter do 16 ili 17 časova, što mnogim zaposlenima predstavlja veliki problem.\nIstovremeno je profit banaka (pre oporezivanja) uvećan više od 30 puta, pošto je sa 12 miliona evra u 2011. godini skočio na 391,5 miliona evra u 2020. godini.\nDigitalni trendovi u bankarstvu\n"Smanjenje broja zaposlenih, pa i broja filijala, posledica je novih trendova u bankarstvu. Sve više je prisutno elektronsko i mobilno bankarstvo, a situacija sa koronom je još više ubrzala te trendove, koji su pre svega povezani sa automatizacijom određenih procesa i smanjivanjem potrebe za fizičkom radnom snagom. U svetu imate posebno prisutan razvoj fintecha u oblasti bankarstva, od plaćanja do potpuno digitalizovanih onlajn banaka, pa tu na to morale da reaguju i klasične banke", objašnjava u razgovoru za "Blic Biznis" Dejan Erić, profesor Beogradske bankarske akademije.\nOn dodaje da se paralelno sa trendom digitalizacije kod nas smanjio broj banaka i zbog akvizicija, spajanja i nekih drugih razloga, i podseća da je to generalno tendencija u svetu.\n"Dakle, jedan faktor je tehničko-tehnološki, a drugi je tržišni i tiče se promena potreba i navika potrošača. Očekujem da će se ovaj trend nastaviti i u narednim godinama, možda u nešto manjoj meri", ističe naš sagovornik.\nVeć neko vreme je na srpskom tržištu u toku i takozvano ukrupnjavanje bankarskog sektora, a analitičari tvrde da će se ovaj trend nastaviti i u narednom periodu. Brojke su jasne – dok je u 2011. godini u Srbiji poslovalo 33 banaka, danas ih je na tržištu 26.\n"Konsolidacija i ukrupnjavanje bankarskog sektora je nešto što je svetski trend - merdžeri, spajanja, akvizicije... baš kao i digitalizacija. Slično je i kod nas. Mi smo imali delimično ukrupnjavanje u proteklom periodu i ne očekujem konkretno neka nova dešavanja na tom polju u narednih godinu ili dve, ali treba razmišljati u tom smeru. Naše bankarsko tržište nije veliko", ističe Dejan Erić.\nRast depozita i kredita\nPrema dostupnim podacima, depoziti građana i privrede od 2011. godine do danas uvećani su skoro duplo, pa se od 14,5 milijardi evra stiglo do 28,98 milijardi. To donekle pokazuje poverenje u banke, iako su kamate na zanemarljivo niskom nivou.\nZnačajno su porasli i krediti, sa 5,1 milijarde evra pre deset godina, na 23,4 milijarde danas.\n"Finansijski sektor uvek prati potrebe privrede, a ovo je posledica povećanja privrednih aktivnosti poslednjih godina. Ako posmatramo makroekonomski, imamo solidne stope privrednog rasta i to je realno povećanje ekonomskih parametara koje ima svoje ogledalo i u tome što se dešava u bankarskom sektoru. Tu mislim i na depozite i na kredite", objašnjava sagovornik "Blic Biznisa".\nIako je prošla "pandemijska" godina svima bila teška za poslovanje, ispostavilo se da su bankari postigli sasvim solidne rezultate. Podaci pokazuju da su banke u 2020. godini ostvarile profit pre oporezivanja u vrednosti od 391,5 miliona evra.\nTo jeste značajno niže od profita u 2019. godini, kada su zaradili 575,5 miliona evra, ali je više od 30 puta veća cifra nego u 2011. kada su banke u Srbiji imale profit od 12 miliona evra.\n"Korona je ubrzala digitalnu transformaciju u svim segmentima društva, od škola i onlajn nastave, pa sve do virtuelnih sastanaka i onlajn sajmova. To je i u bankarstvu jedan nezaustavljiv trend. Klasični oblici bankarstva neće nestati, ali će doživeti transformaciju, a banke koje se brže prilagode imaće veće uštede i samim tim veće profite", zaključuje Dejan Erić sa Beogradske bankarske akademije i ponavlja da bankarstvo nije u krizi već doživljava transformaciju, jer danas već postoji i "koncept 4.0", gde je reč o potpuno digitalizovanim bankama.\nBOR SE SPREMA ZA GRAĐEVINSKI BUM U planu novi stambeni i poslovni kvadrati, privredna zona...\nGrad Bor stavio je na rani javni uvid Izmene i dopune plana generalne regulacije gradskog naselja Bor, koje predviđaju pavi građevinski bum u ovom gradu na krajnjem istoku Srbije.


Folna kiselina – Supplemento\nFolna kiselina quantity\n-kod problema sa snom i depresijom\n-tokom trudnoće jer pomaže normalan razvoj ploda\n-kao prevencija gubitka pamćenja\n-kod mišićnih i nervnih bolova\n-prevencija bolesti srca i moždanog udara\n-preporučuje osobama koje dugotrajno upotrebljavaju alkohol\nFolna kiselina učestvuje u izgradnji ćelija i omogućava njihovu pravilnu deobu, kao i u sintezi DNK i proizvodnji neurotransmitera. Koristi se za sprečavanje nastanka određenih anemija, koje nastaju usled niskog nivoa folata u krvi. Folna kiselina je izuzetno važna tokom trudnoće, jer pomaže normalan razvoj ploda. Nedostatak folne kiseline može da izazove problem sa kičmom i lobanjom bebe – „defekt neuralne cevi”, koji dovodi do smrti ili teškog invaliditeta deteta. Doza od 400 µg folne kiseline koju je potrebno uzimati kao dopunu ishrane je dovoljna da se obezbedi potrebna količina i za vas i za bebu.\nUPOTREBA: 1 tableta dnevno u jutarnjim časovima


Regionalno kulturno nasleđe - Novi Sad - Evropska prestonica kulture\nRegionalno kulturno nasleđe\nObjavljeno 27/04/2018 u kategoriji: Vesti\nRegionalno nasleđe – održiv način, je tema međunarodne konferencije koja se održava u petak 27. aprila 2018. godine, u Skupštini AP Vojvodine.\nNa međunarodnoj ekspertskoj konferenciji, u organizaciji Instituta evropskih regija (IRE), govoriće stručnjaci iz cele Evrope, kao i: Ištvan Pastor predsednik skupštine AP Vojvodine, Dragana Milošević pokrajinski sekretar za kulturu, javno informisanje i odnose sa verskim zajednicama, gradonačelnik Novog Sada Miloš Vučević i direktor Fondacije ,,Novi Sad 2021 – Evropska prestonica kulture’’ Nemanja Milenković.\nDirektor Fondacije ,,Novi Sad 2021’’, podeliće sa učesnicima konferencije viziju i ciljeve, odnosno planirane aktivnosti u okviru projekta Novi Sad 2021 – Evropska prestonica kulture, kada je reč o izgradnji svesti i naporima za očuvanje kulturnog nasleđa koje nadilazi nacionalne okvire, pokreće procese i spaja ljude, prostore i projektne ideje.\nNa konferenciji govore i predsedavajući IRE Prof. Dr. Franc Šausberger član Odbora regija i specijalni savetnik Evropske komisije, Nikolaus Luteroti, ambasador Republike Austrije u Srbiji, Sem Fabrizi, šef Delegacije Evropske unije u Republici Srbiji, ambasador Đovani Karačolo di Vietri, generalni sekretar Centralno-evropske inicijative (CEI) iz Italije. Partner na projektu je Fond ,,Evropski poslovi’’ AP Vojvodine.\nBiće predstavljeni primeri dobre prakse u zaštiti kulturnog nasleđa evropskih regija, posebno zemalja centralne, istočne i jugoistočne Evrope. Učesnici konferencije naglasiće važnost zaštite, održavanja i očuvanja kulturne baštine u vezi sa jačanjem turizma u gradovima i ruralnim područjima, i pokazati kako kulturno nasleđe može biti osnova evropske vizije za prosperitet. Pored toga, diskutovaće se i o inovativnim finansijskim mehanizmima za regionalne i lokalne aktivnosti za zaštitu kulturne baštine. Kao rezultat konferencije, nastaće smernice za zemlje Zapadnog Balkana u domenu kulturnog nasleđa.


Uredba o direktnim davanjima – nova „doza“ pomoći? - Gecić Law\nProšlog meseca, stupila je na snagu nova Uredba o utvrđivanju Programa direktnih davanja iz budžeta Republike Srbije privrednim subjektima u privatnom sektoru u cilju ublažavanja ekonomskih posledica prouzrokovanih epidemijom bolesti COVID-19 izazvane virusom SARS-CoV-2 („Uredba“), koja je doneta na sednici Vlade Republike Srbije („Vlada“) 11. februara 2021. godine.\nNa prvom mestu se treba podsetiti toga da nije u pitanju prva „doza“ pomoći privredi. Još u aprilu 2020. godine je Vlada ustanovila Pravni okvir mera podrške privredi. Jedna od njih je Uredba o fiskalnim pogodnostima i direktnim davanjima privrednim subjektima u privatnom sektoru i novčanoj pomoći građanima u cilju ublažavanja ekonomskih posledica nastalih usled bolesti COVID-19 o kojoj smo vas već informisali. Naime, ona obrađuje mere poreske politike, a među njima i način davanja iz budžeta Republike Srbije, PDV tretman prometa dobara i usluga bez naknade za zdravstvene svrhe, kao i isplatu jednokratne novčane pomoći svim punoletnim građanima Republike Srbije iz budžeta.\nOno što je važno posebno naglasiti u vezi sa ovom Uredbom jeste što se primenjuju na privredne subjekte u privatnom sektoru, bez obzira na veličinu. Naime, pravo na direktna davanja ostvaruju kako domaća pravna lica tako i ogranci i predstavništva stranih pravnih lica. Štaviše, ukoliko ispunjavaju uslove predviđene Programom, pravo na isplatu direktnih davanja mogu da koriste i preduzetnici, preduzetnici poljoprivrednici i preduzetnici paušalci koji su registrovali privremeni prekid obavljanja delatnosti najranije na dan stupanja na snagu Programa.\nMeđutim, Uredba jasno isključuje od primene banke, društva za osiguranje i društva za reosiguranje, društva za upravljanje dobrovoljnim penzijskim fondovima i penzijskim planovima, davaoce finansijskog lizinga, kao i platne institucije i institucije elektronskog novca. Pored toga, pravo na direktna davanja nemaju ni korisnici javnih sredstava, kao ni privredni subjekti kojima je na poslednji dan meseca koji prethodi mesecu u kome se isplaćuju direktna davanja privremeno oduzet PIB.\nKada je reč o pogodnostima koje Uredba obezbeđuje, ukoliko ispune uslove propisane Uredbom, privredni subjekat koji posluje u okviru privatnog sektora ima pravo na direktna davanja u iznosu koji se dobija kao proizvod broja zaposlenih sa punim radnim vremenom za čije je zarade i naknade zarada podneo Pojedinačnu poresku prijavu o obračunatim porezima i doprinosima za relevantni obračunski period i iznosa jedne polovine osnovne minimalne neto zarade za januar 2021. godine. Dakle, iznos pomoći će biti 15.450,12 dinara po zaposlenom.\nNamena propisanih direktnih davanja je vrlo strogo i jasno određena – naime, isključivo za isplate zarada i naknada zarada zaposlenima i to najkasnije do kraja jula ove godine.\nBitno je reći nešto i o samom postupku prijave za ove vrste davanja – privredni subjekti to mogu učiniti davanjem posebne izjave na portalu Poreske uprave ePorezi, koja se daje shodnom primenom propisa kojima se uređuje podnošenje poreskih prijava u elektronskom obliku i to za svako davanje posebno.\nPored toga, postoji obaveza otvaranja posebnog računa kod banke gde privredni subjekt već ima račun kako bi davanja bila uplaćena na novootvoreni račun. Ukoliko pak privredni subjekt ima račune kod više od jedne banke postoji obaveza da do 25. marta 2021. kroz portal ePorezi, dostavi podatak o nazivu banke kod koje će mu biti otvoren ovaj novi “covid” račun.\nVažno je naglasiti da se pravo na isplatu dividendi i pravo na direktna davanja u skladu sa Uredbom međusobno isključuju. Naime, privredni subjekti u privatnom sektoru koji isplate dividende počev od dana stupanja na snagu Programa pa do kraja 2021. godine, nemaju pravo na isplatu direktnih davanja, a u slučaju da im se direktna davanja isplate na njih se shodno primenjuju pravila za gubitak prava na korišćenje direktnih davanja”.\nDirektna davanja takođe neće biti dostupna onima koji smanje broj zaposlenih za više od 10%. U skladu sa Uredbom, privredni subjekt u privatnom sektoru gubi pravo na korišćenje direktnih davanja propisanih Programom ukoliko u periodu od dana stupanja na snagu Programa pa do isteka roka od tri meseca od poslednje isplate direktnih davanja, smanji broj zaposlenih za više od 10% ne računajući zaposlene koji su sa privrednim subjektom u privatnom sektoru zaključili ugovor o radu na određeno vreme pre stupanja na snagu Programa za period koji se završava u periodu od dana stupanja na snagu Programa do isteka roka od tri meseca od poslednje isplate direktnih davanja. Ukoliko subjekti koji izgube pravo na direktna davanja ne izvrše povraćaj sredstava, povraćaj sredstava će se izvršiti na osnovu rešenja Poreske uprave.\nMože se zaključiti da nova Uredba donosi pogodnosti i da će neminovno (bar na kratak rok) biti od značaja za privredna društva. Takođe, ona indirektno može da ima uticaj i na to da poslodavci „odustanu“ od ideje da nekog otpuste. Stoga je njen značaj veliki – ona ne označava samo kratkotrajnu pomoć već i znak spremnosti države da pomogne privrednim društvima.


BLOG Archives - Page 2 of 15 - Praćenje Vozila\nObaveštenje – privremena promena telefona ALMAKS GPS KORISNIČKOG CENTRA\nPoštovani GPS korisnici,\nu skladu sa aktuelnom situacijom, a u cilju sprečavanja širenja virusa COVID-19, kompanija Almaks je donela odluku, da svi zaposleni u sektoru GPS praćenja vozila rade od kuće.\nNaša korisnička podrška za GPS praćenje Vam je dostupna kao i do sada, samo sa izmenjenim kontakt telefonom.\nKontakt telefon na koji nas možete dobiti je:\n064 83 68 181\nponedeljak- petak 08:00h – 21:00h\nVaš Almaks GPS\nGPS Almaks mart 18, 2020 BLOG\nNeki od najpopularnijih izveštaja na Almaks GPS sistemu su “Izveštaj po vozaču” i “Izveštaj po vozilu ili grupi vozila” U nastavku su samo neki od parametara koji su definisani za „Izveštaj po vozaču“:\nkoje vozilo je vozač koristio\nda li je prekoračio brzinu\nprosečna ostvarena potrošnja\nkoliko je potrošio goriva\npaljenje vozila van radnog vremena\nprvi start u random danu\nOvakav izveštaj klijentu omogućava bržu optimizaciju voznog parka, evidenciju prekovremenog rada, samnjenje potrošnje goriva, smanjenje vremena utrošenog u planiranje rute kretanja vozila (vremena za određene radnje).\nNeke od mogućnosti kreiranja izveštaja na Almaks GPS sistemu možete pogledati na našem Youtube kanalu.\nGPS Almaks januar 29, 2020 BLOG\nZašto je Almaks GPS sistem za kontrolu potrošnje i praćenje nivoa goriva dobar za vaš biznis?\nFinansijska sredstva koja se odvajaju na potrošnju goriva čine značajnu stavku u budžetu svake kompanije, bilo da je reč o velikim sistemima ili malim preduzećima.\nUpotrebom inteligentnih i savremenih uređaja koji se bave prećenjem nivoa goriva, kompanijama se omogućava da kroz kontrolu potrošnje i sprečavanje različitih vrsta zloupotrebe na ovom polju ostvare značajne uštede – od 10% pa sve do 25%!\nU svojoj bogatoj ponudi kompanija Almkas nudi efikasne sisteme za merenje i kontrolu potrošnje goriva u vozilima, a koji se zasnivaju na ugradnji GPS uređaja i njegovom povezivanju na sondu za merenje nivoa goriva ili putni računar.\nPrednosti sistema za praćenje i kontrolu goriva\nVeliki broj kompanija koje se bave transportom ili poseduju vozni park optimizovalo je poslovanje i smanjilo troškove upravo zahvaljujući Almaksovim sistemima za praćenje i kontrolu potrošnje goriva u vozilima.\nJedan od primera je kompanija AIK Bačka Topola koja je na 20 teretnih vozila ugradila Almaks GPS uređaje, zajedno sa sondama za merenje goriva kao i RFID uređaje za identifikaciju vozača. Sumnje rukovodstva kompanije AIK Bačka Topola na krađu goriva iz kamiona su se ispostavile opravdane. Nakon mesec dana od ugradnje, urađena je analiza i poređenje parametara potrošnje goriva u odnosu na prethodni mesec gde je ustanovljeno da je napravljena ušteda od skoro 10.000 evra!\nPrednosti sistema za praćenje i kontrolu potrošnje goriva su brojne:\n– Praćenje nivoa goriva u svakom trenutku (grafički i tekstualno)\nDispečer može u svakom trenutku tačno da vidi koliko ima goriva, što mu pomaže u boljoj oragnizaciji određene rute. Osim toga, precizna informacija o stanju goriva u rezervoaru veoma je bitna ukoliko se putuje van granica naše zemlje. Postoje neke zemlje, poput Turske, u koje se ne može ući sa više od 200 l goriva, tako da je to nešto o čemu klijent mora ozbiljno da vodi računa.\n– Evidentiranje točenja i istakanja goriva sa svim informacijama (datum, vreme, mesto)\nRačun za kupovinu goriva koju vozač dobije na pumpi može da se uporedi sa informacijom koju pružaju ovi sistemi. Osim toga, svako istakanje goriva se beleži, a onda se proverava da li je za njega postojala dozvola ili nije.\n– Sistemsko računanje prosečne potrošnje goriva (po kilometru i po satu)\nKlijent dobija kompletan izveštaj o potrošnji goriva bez potrebe za dodatnim računanjem. Uz pomoć telemetrijskih podataka i podataka sa senzora, ovi sistemi sami obavljaju celu kalkulaciju o nivou potrošnje goriva.\n– Mogućnost slanja automatske dojave o utakanjima odnosno istakanjima na email klijenta\nIstog trenutka kad se učitaju podaci o utakanju, odnosno istakanju goriva iz vozila, klijentu se automatski šalje email sa dobijenim informacijama. Brzina kojom klijent dobija ove podatke omogućava mu da hitno reaguje ukoliko se radi o nekoj vrsti malverzacija\nPrikaz istaknja goriva na Almaks GPS sistemu\nPrikaz utakanja goriva na Almaks GPS sistemu\nUređaji za kontrolu i merenje nivoa goriva\nMerenje i kontrola nivoa goriva u vozilima sprovodi se ugradnjom GPS uređaja na vozilo i njegovim povezivanjem na sondu za merenje nivoa goriva ili na putni računar. I jedan i drugi sistem se bave praćenjem točenja goriva, njegovim istakanjem i prosečnom potrošnjom po kilometru ili po satu. Tačnije, kroz ovu kontrolu klijentu se pružaju precizni podaci o količini utočenog, odnosno istočenog goriva, početni i krajnji nivo goriva, vreme i mesto gde je izvršeno utakanje, odnosno istakanje.\nSonde za merenje nivoa goriva koriste se za precizno očitavanje nivoa goriva i naglih promena u rezervoaru. Upotrebom ovih sondi koje se ugrađuju u rezervoar uspešno se sprečavaju manipulacije gorivom, ostvaruje se ušteda na nivou kompanije i smanjuje prosečna potrošnja goriva i do 25%.\nPrednosti sondi su sledeće:\n– Visoka preciznost (1-2% odstupanja na ukupnu zapreminu rezervoara)\n– Rad sonde je neometan čak i kada vozilo stoji parkirano, jer sonda ima konstantno napajanje\n– Mogućnost povezivanja više sondi na vozilima koje imaju više rezervoara\n– Sprečavanje malverzacija zahvaljujući psihološkom uticaju koje na vozače ima svest o postojanju sonde i saznanje da su praćeni\nTreba napomenuti da se sonda povezuje sa dodatnim uređajem,koji u sklopu sa sirenom u kabini obaveštava vozača istog trenutka kada nivo goriva počinje da opada. Ovaj sistem je posebno koristan u slučajevima kada vozač spava u kabini vozila parikiranog na parkingu (što se dešava prilikom dugih putovanja ili putovanja u inostranstvo). Vozač se „alarmira“ istog momenta kada krene istakanje goriva iz rezervoara, što mu omogućava da adekvatno reaguje u toj situaciji.\nKad je reč o sistemu za kontrolu nivoa goriva a koji se zasniva na povezivanju ugrađenog GPS uređaja na putni računar, prednosti su sledeće:\n– Jeftnija ugradnja\n– Sasvim pristojna preciznost na putničkim i lakim teretnim vozilima. Kad je reč o kamionima, preciznost je nešto manja zbog velike zapremine rezervoara.\nGPS Almaks novembar 8, 2019 BLOG


Danas ističe rok bankama da obaveste klijente o moratorijumu • Poportal\nDanas ističe rok bankama u Srbiji da na svojim portalima objave obaveštenje za klijente o novom zastoju u otplati obaveza (moratorijum), a građani koji žele da nastave sa plaćanjem rata kredita od sutra do 10. avgusta mogu da se jave njihovim matičnim bankama i moratorijum odbiju.\nBanke/davaoci finansijskog lizinga su dužni da fizičkim licima, poljoprivrednicima, preduzetnicima i privrednim društvima do kraja dana ponude zastoj u otplati obaveza.\nDužnici koji nameravaju da odbiju moratorijum nemaju nikakvog razloga za zabrinutost jer je banka dužna da, kada je korisnik u propisanom roku (do 10. avgusta 2020. godine) obavesti da odbija ponudu – obaveze dospele nakon stupanja na snagu Odluke naplati u iznosu koji bi bio naplaćen da banka nije obustavila isplate po trajnim nalozima (bez bilo kakvog dodatnog obračuna kamate), kao i da aktivira trajni nalog.\nTakođe, ako se dužnici naknadno opredele da odbiju moratorijum i nakon 10. avgusta, moći će da odustanu od moratorijuma bez bilo kakvih posledica, odnosno bice u istoj situaciji kao da su banku na vreme obavestili da ne prihvataju moratorijum.\nU kovid bolnicama u Srbiji trenutno 4.400 pacijenata\n„Beogradska mumija“ u stalnoj postavci Narodnog muzeja u Beogradu\n05/04/2019 01/04/2020 P.Radovanović\nOtvoreno renovirano istureno odeljenje škole Vuk Karadžić u Zabeli\nVremenske nepogode sutra popodne, uveče i u sredu


Pripajanje tri opštine - Bujanovca, Preševa i Medveđe - Kosovu neće biti tema na stolu u Briselu, uveren je predsednik Koordinacionog tela Zoran Stanković.\nStanković je u intervjuu za televiziju N1 rekao da mu je to potvrđeno u razgovorima s međunarodnim predstavnicima i dodao da su glavni problem albanske manjine udžbenici, ali da odgovornost nije na organima Srbije.\n"U najnovijim razgovorima koje imamo kažu da nema razmena teritorija, jer bi to povuklo lavinu ne samo na Balkanu. To su stavovi zemalja koje odlučuju i koje imaju dominantan uticaj u UN", kaže Stanković, koji je predsednik Koordinacionog tela za opštine BIjanovac, Preševo i Medveđu.\nStanković je napomenuo i da su sve partije koje su bile za pripajanje ove tri opštine Kosovu, izgubile na izborima i da gube poverenje među stanovništvom u tom delu.\nUoči najnovijih rundi dijaloga Beograda i Prištine, skupština albanskih odbornika iz tri opštine juga Srbije, usvojila je "Političku deklaraciju", kojom je tražila od privremenih kosovskih institucija i vlasti u Beogradu da u dijalog o normalizaciji odnosa bude uključen i, kako kažu, politički status Albanaca iz Bujanovca, Preševa i Medveđe.\nTraže ista prava kao i Srbi na Kosovu i Metohiji, navodi N1.\nStanković je podsetio da se radi o trećoj takvoj deklaraciji, i da su prethodne usvojene 2006. i 2013, nakon čega se, kako kaže, ništa nije desilo. Smatra da je ta aktivnost u političke svrhe, naročito s obzirom na to da predstoje izbori za savete nacionalnih manjina.


Zvezda pravi "lou-kost" tim? - Sportske.net\nZvezda pravi "lou-kost" tim?\nCrveno-beli se nadaju da će preživeti odluku UEFA i takmičiti se narednog leta u Evropi. Ali, bez obzira na to, moraće da smanje troškove i dovode jeftinije igrače...\nZvezda će, bez obzira što to niko javno ne priča, morati da smanji troškove, to se pre svega odnosi na ugovore igrača.\nNaime, plan je da se tim podmladi, ali i da se redukuju primanja prvotimaca koja su velika stavka u budžetu.\nU ovom trenutku još nema konkretnih koraka, čeka se praktično četvrtak i osvajanje titule, ali nakon toga će klub morati da se pozabavi merama šternje i pravljenjem ekipe za novu sezonu.\nBez obzira na to šta će se desiti u Nionu, klub nema novac da finansira primanja veća od stotinak hiljada evra po sezoni. Realno je da iskusniji igrači poput Milijaša i Ninkovića napuste "Marakanu" i ponovo se okušaju u inostranstvu.\nI jedan i drugi su imali ponude i prošle zime, ostali su zbog titule, ali će verovatno tokom leta napustiti "Marakanu". Dauda će sigurno biti prodat, verovatno i Lazović koji bi mogao malo da popuni hronično praznu kasu.\nPriča se da će crveno-beli dobiti i novog direktora, u pitanju je Vladimir Matijašević iz Napretka koji se sa Kruševljanima napravio bum ove sezone. On bi sa sobom mogao da dovede i omalenog Regana, fudbalera iz Gane koji je odigrao odličnu sezonu za Kruševljane.\n"Sport" pominje i Stefana Babovića kao želju iz prethodnih prelaznih rokova, a sigurno je da će još neko od igrača iz domaćeg šampionata koji su se istakli put "Marakane".\nCilj će biti da se dovedu mlađi igrači, čiji ugovori neće biti tako visoki. Samim tim bi se zatvorio budžet za narednu sezonu koji se isključivo oslanjao na par većih sponzora, dok neke značajnije prodaje igrača nije bilo.\nOvog leta bi Lazović i Dauda mogli kako rekosmo da donesu malo olakšanje na planu finansija, ali nevolja je što se moraju uporedo sa tekućim finansiranjem vraćati dugovi iz prethodnih godina.\nU svakom slučaju jedini način je da se poslovanje prilagodi finansijama, odnosno da se troši ono što možeš da zaradiš, sve ostalo vodi u nove probleme.\nAli, prvo titula i slavlje, pa nova pravila za novi tim...


Izvor: Vaseljenska TV, 17.Maj.2018, 17:02\nOvaj predlog zakona je podigao veliku prašinu u Rusiji, ali većina politikologa je saglasna da on štiti ruske interese, kako u ekonomskoj sferi tako i na pravnom polju. Eksperti takođe podsećaju da slična praksa već postoji u SAD.\nPolitikolozi kažu da predlog zakona o krivičnoj odgovornosti, >> Pročitaj celu vest na sajtu Vaseljenska TV << s jedne strane, ima preventivnu funkciju za potencijalne prekršioce, a sa druge strane zaštitnu funkciju za Ruse i kompanije koje su pod sankcijama.\nOn je takođe podržao predlog zakona o kažnjavanju onih Rusa koji pomažu stranim zemljama da „kuju“ sankcije protiv Rusije i njenih građana, ističući da je vreme da se to zaustavi.\nZa Ruse koji pomažu uvođenje ograničavajućih mera predviđeni su lišavanje slobode do tri godine i novčana kazna do 500.000 rubalja. Za pravna lica će biti donesen poseban zakon o administrativnoj odgovornosti.\nAnalitičari objašnjavaju da će uvođenje odgovornosti za poštovanje antiruskih sankcija na teritoriji Rusije ojačati položaj ruskih kompanija i ruske države pred različitim sudovima, u slučaju da zapadne kompanije ne ispune svoje obaveze prema njima obrazlažući takve poteze antiruskim sankcijama.\nPrema njihovim rečima, slična praksa već postoji u SAD kada američke kompanije odbijaju da ispune svoje obaveze prema ruskim partnerima, uz obrazloženje da će u slučaju saradnje snositi krivičnu odgovornost.\nPolitikolozi objašnjavaju da će ruske kompanije sada takođe moći da se oslone na tu praksu kako bi dobile jednaka prava u odnosu na njihove zapadne partnere u sudovima.\nAnalitičari podsećaju da Vašington svoje zakone nameće i drugim državama, dok Rusija te mere uvodi samo na svojoj teritoriji.\n„Ovaj zakon je prirodna posledica sankcionog režima i režima izolacije koji pokušavaju da protiv naše zemlje izgrade SAD i njihovi saveznici. Naravno da sve kompanije i osobe koje podržavaju te sankcije unutar naše zemlje treba sankcionisati. Ako ništa drugo, javnost treba da zna ko u Rusiji podržava te restriktivne mere zarad finansijske koristi ili iz bilo kog drugog razloga. U svakom slučaju, potrebno je sesti i pažljivo, uz pomoć stručnjaka, izraditi sve aspekte zakona, kako bi se sačuvali ti ugovori koji su korisni za našu ekonomiju i shodno tome realizovati taj predlog zakona. Svim sankcijama treba pristupiti kreativno. Amerikanci su, na primer, uvodili sankcije Južnoafričkoj Republici, ali uprkos tome nisu se libili da u toj zemlji kupuju strateške sirovine koje su im neophodne“, kaže za Sputnjik Bogdan Bespaljko, član Saveta za međuetničke odnose pri predsedniku Rusije.\nZamenik predsednika Jedinstvene Rusije Andrej Isajev je objasnio da se taj zakon ne odnosi na pravna, već na fizička lica. Kako je rekao, banka ne može krivično da odgovara, niti se banka ili kompanija mogu poslati u zatvor, ali će svaki čovek koji poštuje američke sankcije krivično odgovarati.\nNa primer, ako banka odbije da državljaninu Ruske Federacije, koji je pod sankcijama, otvori račun, ili obrnuto, zatraži da zatvori račun, to službeno lice će odgovarati.\nIli, ako jedna kompanija prekine dugoročni ugovor sa drugom samo zato što je ona pod sankcijama, to će se tumačiti kao kršenje ruskog zakona, a poštovanje zakona druge zemlje, i to će povući krivičnu odgovornost. To se odnosi na kompanije koje posluju na teritoriji Rusije i pod ruskom jurisdikcijom, naglasio je Isajev.\nDeputat je naveo da će biti sastavljen poseban zakon o administrativnoj odgovornosti, prema kome će kompanije biti kažnjavane za takve radnje, a ljudi će biti krivično odgovorni.\nIsajev je takođe naveo i druge primere, objašnjavajući da Zakon krivičnoj odgovornosti za poštovanje zapadnih sankcija predviđa dva dela. Prvi se odnosi na službena lica, građane Rusije, koji krše zakonodavstvo zemlje kako bi „izvršili volju druge države“. On je kao primer naveo situaciju kada rukovodilac firme odbija da isporuči robu fabrici koja je potpala pod sankcije i na taj način ugrožava hiljade radnika te firme. Defakto je na taj način, smatra Isajev, počinjen „težak ekonomski kriminal, koji povlači za sobom velike ekonomske gubitke“.\nPodsetimo, osim Zakona o krivičnoj odgovornosti za poštovanje zapadnih sankcija, ruska Državna duma će razmotriti i zakon o uzvratnim merama SAD i drugim državama. On daje pravo da Vlada na zahtev predsednika uvodi recipročne mere: zabranu ili ograničavanje uvoza određenih proizvoda i prekid saradnje u određenim oblastima.\nThe post Odlučan odgovor države: Ne može se zarađivati u Rusiji po pravilima Amerike appeared first on Vaseljenska TV.\nRusija je na pragu usvajanja Zakona o krivičnoj odgovornosti za poštovanje zapadnih sankcija. Sve koji poštuju antiruske sankcije čeka zatvor, prinudni rad ili novčana kazna...Ovaj predlog zakona je podigao veliku prašinu u Rusiji, ali većina politikologa je saglasna da on štiti ruske interese,...


Novaković (NS): Veća ovlašćenja i izdašniji prihodi za opštine i gradove - Politika - Dnevni list Danas\nPočetna » Politika » Novaković (NS): Veća ovlašćenja i izdašniji prihodi za opštine i gradove\nČlan Predsedništva Narodne stranke o decentralizaciji „brutalno centralizovane“ Srbije u postvučićevskom periodu\nNovaković (NS): Veća ovlašćenja i izdašniji prihodi za opštine i gradove\nČlan Predsedništva Narodne stranke Borislav Novaković ocenio je da već sada treba da se planira i razmišlja o uređenju države i političkog sistema u postvučićevskom periodu, i to tako da mora da bude predupređena svaka mogućnost ponovnog uspostavljanja autoritarnog sistema vlasti, koji karakteriše apsolutnu vlast jedne stranke, odnosno vladavinu jednog čoveka, i u kojem „nema napretka“.\n0Piše: Zoran Radovanović 18. jula 2019. 15.30\nNajbolji način za sprečavanje uspostavljanja autoritarnog sistema vlasti i vladavine jednog čoveka, prema njegovim rečima, jeste decentralizacija Srbije, to jest institucionalno i finansijsko osnaživanje opština i gradova, čemu treba da prethodi donošenje novog zakona o lokalnoj samoupravi.\n– Od Slobodana Miloševića do Aleksandra Vučića, Srbija ima jedan predsednikocentralistički sistem u kojem ona stranka koja ima predsednika države ima apsolutnu vlast. Takav sistem omogućava prekomponovanje vlasti sa republičkog na lokalni nivo i uspostvaljanje autoritarnog sistema i vladavinu jednog čoveka. Ne postoji nikakva mogućnost da se stvori neka vrsta političke razuđenosti, ako sve u državi zavisi od volje ili zlovolje jednog čoveka. Država ne sme da počiva na volji ili zlovolji bilo kog pojedina, u ovom slučaju Aleksandra Vučića, već na zakonima i institucijama, rekao je Novaković danas u Kragujevcu.\nIstakao je, pritom, da je Srbija jedna od najcentralizovanijih država u Evropi, te da se „pod Aleksandrom Vučićem ne decentralizuje, već naprotiv – dalje centralizuje. Većina evropskih država je, nausprot Srbiji, manje ili više decentralizovaana, o čemu svedoči podatak da se u tim zemljama za lokalne samouprave izdvaja više od trećine državnih budžeta, dok se u Srbiji za opštine i gradove iz budžeta izdvaja tek jedanaest posto budžetskih para. Taj podatak svedoči, tvrdi Novaković, da je u Srbiji na delu „brutalna centralizacija, u kojoj niko ne može da prosperira“.\n– U postvučićevskoj Srbiji moramo da donesemo novi zakon o lokalnoj samoupravi kojim će da se obezbedi osnaživanje lokalnih samouprava, odnosno opština i gradova. Taj novi zakon treba da ima tri karakteristike, a jedna od njih je ta da ćemo morati da imamo novi izborni sistem, koji će da omogući da se glasa za ličnosti, kandidate, jer je proporcionalni izborni sistem stvorio jednu izopačenu političku kulturu, koja omogućava oligrhijsko vođenje partija i države. Drugo, novi zakon o lokalnoj samopupravi mora da bude prilagođen društvenoj razuđenosti Srbije, a treće i ključno je da tim zakonom moraju da se osnaže lokalne samouprave, što znači da opštinama i gradovima moraju da se daju veće ingerencije i veći prihodi, smatra Novaković\nŠta za novi ugovor znači neuspeh Bus plusa\nDinosaurusi i praistorija: Fosil tiranosaurusa reksa prodat za skoro 32 miliona dolara


Trifunović: Penzioneri u Srpskoj zadovoljni povećanjem penzija\nBANJALUKA - Predsjednik Udruženja penzionera Republike Srpske Ratko Trifunović izjavio je da su penzioneri zadovoljni povećanjem penzija za 10 odsto, te najavio da će sa Vladom Srpske razgovarati o dodatnom povećanju u ovoj godini.\n"Riječ je o najvećem procentualnom povećanju koje se u zadnjih nekoliko godina dogodilo. Do sada su penzije redovno usklađivane svakog 1. januara i najveće redovno usklađivanje je bilo ove godine od četiri odsto", rekao je Trifunović.\nOn je podsjetio da su sa Vladom Srpske, imajući u vidu događaje na globalnom nivou, rast inflacije i cijena, još u martu dogovorili da se penzije povećaju i da je Vlada tu odluku donijela u aprilu.\n"Od aprila cijene su još porasle i očekujemo i razgovaraćemo sa Vladom Srspke da se u ovoj godini obezbijedi još jedno povećanje penzija da bi se koliko-toliko zadržao standard penzionera na pristojnom nivou", naglasio je Trifunović.\nOn je dodao da će sljedeće sedmice tražiti razgovor sa predsjednikom Vlade Srpske Radovanom Viškovićem.\nFond za penzijsko i invalidsko osiguranje Republike Srpske počeo je u srijedu, 8. juna, isplatu penzija za maj, koje su uvećane za 10 odsto.\nMajskom isplatom obuhvaćen je ukupno 272.521 korisnik prava, a potrebno je 115,73 miliona KM u neto iznosu, odnosno 117,16 miliona KM u bruto iznosu.


LJušić se odriče honorara | Glas javnosti\nPočetna > Društvo > LJušić se odriče honorara\nAUTOR UDŽBENIKA IZ ISTORIJE ODBACUJE OPTUŽBE ZAVODA\nBEOGRAD - Srpska napredna stranka saopštila je juče da se njen funkcioner Radoš LJušić, autor udžbenika iz istorije za sedmi razred, u želji da se otkloni svaka sumnja o razlozima zbog kojih je zaustavljeno štampanje udžbenika, u potpunosti odriče svog honorara u humanitarne svrhe.\n„SNS smatra da nema opravdanja za ovako neodgovoran i politički motivisan odnos Zavoda za udžbenike prema interesima đaka i činjenici da će zbog ovoga školska godina započeti bez udžbenika iz istorije“, navodi se u saopštenju.\nLJušić je u utorak optužio Zavod za udžbenike i nastavna sredstva da time što je povukao iz štampe njegov udžbenik i uputio dopis školama da se opredele za udžbenik istoričara Dušana Batakovića „na perfidan način“ pokušava da ga zabrani.\nDirektor Zavoda za udžbenike Miloljub Albijanić odbacio je optužbe, tvrdeći da je ta kuća „u cilju odgovornog poslovanja“ odlučila da autorski honorari tokom ekonomske krize ne mogu preći iznos od milion dinara godišnje, a da LJušić na te uslove nije pristao, zbog čega je angažovan drugi autor.\nOn je precizirao da je LJušić u 2008. godini primio autorski honorar od 1.457.000 dinara, što je za milion više od onih koje su dobijali autori udžbenika istorije za ostale razrede osnovne škole, a da je za vreme dok je bio direktor Zavoda, od 2004. do 2008. godine, primio 5.629.568 dinara na ime autorskih honorara.\nLJušić je, kako je saopštila SNS, Albijanićeve navode odbacio i nazvao izmišljotinom visinu honorara kao uzrok spora, jer smatra da se radi o „nedvosmisleno politički motivisanoj nameri“.


Apelacioni sud u Beogradu preinačio je presudu kojom je Milan Krasić (29) iz navijačke grupe "Alkatraz" bio oslobođen optužbi i osudio ga na 15 godina zatvora zbog ubistva Ivana Perovića (20) pripadnika navijačke grupe "Zabranjeni" 22. oktobra 2011. godine na Novom Beogradu, objavljeno je danas na sajtu tog suda.\nOn ima pravo da se žali na ovu presudu trećestepenom veću Apelacionog suda, pošto je sada osudjen za krivično delo teško ubistvo.\nTrojica privedenih zbog ubistva navijača Partizana\nČlana "Alkatraza" uhapšenog na Kosovu traži i MUP Srbije zbog nereda\nKrasić uhapšen u Briselu, u Belgiji, u junu 2012. pošto je nakon ubistva Perovića pobegao iz zemlje. Mediji su pisali da je motiv ubistva Perovića bio sukob navijačkih grupa oko prevlasti na južnoj tribini stadiona Partizana.\nU obrazloženju svoje odluke, Apelacioni sud je naveo da je nakon svestrane analize svih izvedenih dokaza zaključio da je nesumnjivo dokazano da je Krasić po prethodnom dogovoru sa NN licima sa umišljajem ubio Perovića i doveo u opasnost život DJ.S.\nU svojoj odluci sud navodi da je utvrdio šta je prethodilo ubistvu Perovića, kao i da je nesumnjivo utvrdjeno da su Perović, DJ.S. i još dva mladića videvši pripadnike "Alkatraza na jednom splavu iz straha krenuli da se vraćaju kući.\nNa raskrsnici kod Fontane pribliio im se automobil marke Audi u kojem su se nalazile najmanje četiri osobe medju kojima je bio i Krasić, koji je sedeo na mestu suvozača.\nKrasić se, kako se navodi u odluci Apelacionog suda, obratio Peroviću i ostalima, nakon čega su on (Krasić) i NN lice koje se nalazilo iza njega, otvorili vatru iz pištolja i ubili Perovića, a ranili DJ.S.\nTakodje su doveli u opasnost živote više ljudi, budući da su se u neposrednoj blizini nalazile još dve osobe, čime su ižvršili krivicno delo teško ubistvo, naveo je sud.


VIDEO: Advokat vlasnika klinike tvrdi da je i njega napao Čedomir Jovanović\nIzvor: Radio 021, 20.Jul.2020, 10:34\nČedomir Jovanović napao je Dejana Dubajića, pravnog zastupnika Ambulante za rehabilitaciju Fizio centar na Novom Beogradu, ispred koje se Jovanović već sukobio s vlasnikom te klinike Ž.I.\nKako javlja Kurir, Jovanović je nasrnuo na advokata i polomio mu naočare ispred Fizio centra.\nInače, nepoznata lica pokušala su sinoć da provale u ambulantu za rehabilitaciju Fizio centra, sa sedištem u Ulici >> Pročitaj celu vest na sajtu Radio 021 << Milutina Milankovića broj 1.\n"Noćas je pokušan nasilan ulaz u Fizio centar na ista ona vrata ispred kojih je u subotu, oko 16:50h, bivši narodni poslanik Čedomir Jovanović naneo telesne povrede reketom za tenis vlasniku ambulante za fizikalnu rehabilitaciju", rekao je za "Novosti" Dejan Dubajić.\nMediji su objavili da Jovanović nije uhapšen posle napada jer se pozvao na poslanički imunitet.\nAutor: Kurir, Novosti\nČedomir Jovanović objasnio VIDEO\nNakon haosa koji je i danas izazvao ispred klinike "Fizio centar", Čedomir Jovanović obratio se ukratko novinarima...Podsetimo, mediji su preneli jutros da je lider LDP-a napao pravnog zastupnika klinike koja se nalazi na Novom Beogradu, u Ulici Milutina Milankovića, a samo dan pre tpoga nasrnuo je...